open-index/open-wikipedia-markdown huggingface dataset:
পত্নীপ্ৰসাদ

**পত্নীপ্ৰসাদ** শংকৰদেৱ ৰচিত অধুনাপ্ৰাপ্ত প্ৰথম অংকীয়া নাট৷ কৰ্ম-মাৰ্গ আৰু ভক্তি-মাৰ্গকে মুখ্য স্থান দি এই নাটখনি ৰচনা কৰা হৈছে৷ যাগ-যজ্ঞৰ প্ৰতি পৰম আস্থাশীল আৰু ভক্তিপন্থা বিৰোধী ব্ৰাহ্মণসকলৰ লগত কৃষ্ণভক্তিপৰায়ণ ব্ৰাহ্মণ পত্নী আৰু গোপবালকসকলৰ বিৰোধক ভেটি কৰি এই নাটৰ কাহিনী আগবঢ়িছে৷

শ্ৰেণী:অসমীয়া সাহিত্য
শ্ৰেণী:শংকৰদেৱৰ সাহিত্য
নাগা সাধু

thumb|268x268px| নেপালৰ পশুপতিনাথ মন্দিৰৰ এজন নাগা সন্ন্যাসী
**নগা সাধু** হৈছে হিন্দু সন্ন্যাসী যি দিগম্বৰ হৈ থকা আৰু যুদ্ধ কলা বিশেষজ্ঞ হিচাপে বিখ্যাত। আদিগুৰু শংকৰাচাৰ্যই আৰম্ভ কৰা এই পৰম্পৰা অনুসৰি তেওঁলোকে বিভিন্ন আখৰা বা আশ্ৰমত বাস কৰে। 

## জীৱনশৈলী
সাধাৰণ জীৱনৰ পৰা আঁতৰত তেওঁলোক বিভিন্ন দুৰ্গম স্থানত থকা আশ্ৰমত কঠোৰ অনুশাসনৰ মাজত তেওঁলোকৰ জীৱন যাপন কৰে। 

নগা সাধুসকলে তিনি ধৰণৰ যোগাসন কৰে যি তেওঁলোকৰ বাবে ঠাণ্ডাৰ সৈতে মোকাবিলা কৰাত সহায়ক বুলি প্ৰমাণিত। তেওঁলোকে চিন্তা আৰু খাদ্যাভ্যাস দুয়োটাতে সংযম বজাই ৰাখে। নাগা সাধুসকল সামৰিক পন্থা আৰু সামৰিক ৰেজিমেণ্টৰ দৰে বিভক্ত। ত্ৰিশূল, তৰোৱাল, শংখ আৰু পাইপৰ সহায়ত তেওঁলোকে সামৰিক মৰ্যাদা দেখুৱায়। 

এই সাধুসকলক প্ৰায়ে কুম্ভমেলাত দেখা যায়। বিশেষকৈ বহিঃৰাজ্যৰ পৰ্যটকৰ মাজত কুম্ভমেলাত নাগা সাধুসকলৰ বিষয়ে অতি কৌতূহলৰ সৃষ্টি হয়। কোনো বস্ত্ৰ পৰিধান নকৰাৰ বাবে শিৱভক্তসকলক নগা সাধু দিগম্বৰা বুলিও কোৱা হয়, অৰ্থাৎ যিসকলৰ কাপোৰ কেৱল আকাশ। কাপোৰৰ নামত গোটেই শৰীৰত যজ্ঞ ছাই লেপ দিয়া এই সাধুসকলে কুম্ভমেলাত ৰাজস্নানৰ সময়তহে মুকলিকৈ ভক্তৰ সন্মুখত আহে। সাধাৰণতে তেওঁলোকে লোকচক্ষুৰ পৰা দূৰত্ব বজাই ৰাখে। 
thumb|275x275px| কুম্ভ মেলাৰ সময়ত নাগা সাধুৰ এটা দল

## তথ্যসূত্ৰ

শ্ৰেণী:হিন্দু ধৰ্ম
ছান ভাষা

**ছান ভাষা**, **টাই-য়াই ভাষা** বা **টাই-লং ভাষা** () হৈছে ছান জনগোষ্ঠীৰ স্থানীয় ভাষা যাক মূলতঃ ছান ৰাজ্য, ম্যানমাৰৰ আন কিছু অংশত, উত্তৰ থাইলেণ্ড, ইউন্নান, লাওচ, কম্বোডিয়া, ভিয়েটনাম, অসম আৰু মেঘালয়ত কোৱা হয়। ছান ভাষা হৈছে ক্ৰা–ডাই ভাষা পৰিয়ালৰ এটা সদস্য আৰু থাইৰ সৈতে সম্পৰ্কিত ভাষা। ইয়াত মুখ্য পাঁচটা স্বৰ আছে আৰু ইয়াৰ ষষ্ঠ স্বৰ জোৰ দিবলৈ ব্যৱহাৰ কৰা হয়। ছান শব্দটো উত্তৰ-পশ্চিম টাই ভাষাসমূহৰ বাবে ব্যৱহাৰ কৰা হয়, আৰু ইয়াক আন টাই ভাষাসমূহত **টাই ইয়াই** বা **টাই লং** বুলি কোৱা হয়।

ছান ভাষা  কোৱা লোকৰ সংখ্যা অজ্ঞাত, কাৰণ ছান সকলৰ মুঠ জনসংখ্যা এতিয়া লৈকে জনা হোৱা নাই। ছান জনগোষ্ঠীৰ জনসংখ্যা অনুমান চাৰিৰ পৰা ৩০ নিযুতলৈ, যাৰ প্ৰায় আধা সংখ্যকে ছান ভাষা কয়। *[[এথনোলগ]]*ৰ মতে ম্যানমাৰত ৪.৫৯০০০০ নিযুত ছান বক্তা আছে; মাহিদোল বিশ্ববিদ্যালয়ৰ ভাষা আৰু সংস্কৃতি প্ৰতিষ্ঠানে ২০০৬ চনত থাইলেণ্ডত ছান বক্তাৰ সংখ্যা ৯৫,০০০ বুলি জনাইছিল, যদিও মান দেশৰ পৰা শৰণাৰ্থীসকলক অন্তৰ্ভুক্ত কৰি ইয়াৰ সংখ্যা মুঠ প্ৰায় এক নিযুত হয়।

## উপভাষাসমূহ
ছান ৰাজ্যত কোৱা ছান উপভাষাসমূহক প্ৰায় ভূগোলিক আৰু আধুনিক প্ৰশাসনিক সীমাৰ সৈতে মিলি থকা উত্তৰ, দক্ষিণ আৰু পূব উপভাষা, তিনিটা গোটত বিভক্ত কৰিব পাৰি। উপভাষাসমূহৰ শব্দভঁৰাল আৰু উচ্চাৰণত কিছুমান পাৰ্থক্য আছে, কিন্তু সাধাৰণতে পৰস্পৰ বোধগম্য হয়।

দক্ষিণৰ উপভাষাই অধিক মান শব্দ গ্ৰহণ কৰিছে, পূব ছানৰ শব্দভঁৰাল আৰু উচ্চাৰণত উত্তৰ থাই ভাষা আৰু লাওৰ সৈতে কিছু পৰিমাণে মিল আছে, আৰু উত্তৰ তথাকথিত "চাইনিজ ছান"ত ইউনান-চাইনিজ উপভাষাৰ প্ৰভাৱ অধিক।

কিছুমান শব্দ আৰম্ভণি ব্যঞ্জনধ্বনিত পাৰ্থক্য দেখা যায়। উত্তৰত,  আৰু  আৰম্ভণি, কিছুমান স্বৰবৰ্ণ আৰু অন্তিম ব্যঞ্জনধ্বনিসমূহৰ সৈতে মিলি  (*ky* বুলি লিখা),  (*khy* বুলি লিখা) আৰু  (*my* বুলি লিখা) উচ্চাৰণ কৰা হয়। চাইনিজ ছানত,  আৰম্ভণি  হৈ পৰে। দক্ষিণ-পশ্চিম অঞ্চলত  প্ৰায়ে  হিচাপে উচ্চাৰণ কৰা হয়।  আৰম্ভণি কেৱল পূবতহে দেখা যায়, আন দুটা উপভাষাত ই ৰ সৈতে মিলি যায়।

জে. মাৰ্ভিন ব্ৰাউনয়ে ছান ৰাজ্যৰ তিনিটা উপভাষাক তলত দিয়া অনুসৰি বিভক্ত কৰিছে:
#উত্তৰ — লাশিও, মানদেশ; অধিক চাইনিজ প্ৰভাৱ আছে
#দক্ষিণ — টাউংগি, মানদেশ (ছান ৰাজ্যৰ ৰাজধানী); অধিক মান প্ৰভাৱ আছে
#পূব — কেংটাং, মানদেশ (গোল্ডেন ট্ৰায়েংগলত); উত্তৰ থাই আৰু লাওৰ সৈতে অধিক মিল আছে

প্ৰধান বৈচিত্ৰ্যমূলক উপভাষাসমূহক পৃথক ভাষা হিচাপে গণ্য কৰা হয়, যেনে খুন (মান সকলে কন ছান বুলি কয়), যি কেংটাং উপত্যকাত কোৱা হয়। চাইনিজ ছানক টাই মাও বুলিও কোৱা হয়, যি মুং মাওৰ পুৰণি ছান ৰাজ্যৰ সৈতে সম্পৰ্কিত। টাই লং দক্ষিণ আৰু কেন্দ্ৰীয় অঞ্চলৰ সালৱিন নদীৰ পশ্চিমত কোৱা দক্ষিণ ছান ৰাজ্যৰ উপভাষাৰ বাবে ব্যৱহাৰ কৰা হয়, উত্তৰ ছান ৰাজ্যৰ উপভাষা, আৰু লাওচত কোৱা উপভাষা। কিছুমান উপভাষা এতিয়াও কাচিন ৰাজ্যত অলপসংখ্যক মানুহে কয়, যেনে টাই লেইং, আৰু উত্তৰ সাগাইং অঞ্চলত কোৱা খামটি।

## সৰ্বনাম

## টোকা

## উৎস
শ্ৰেণী:দক্ষিণ-পশ্চিম টাই ভাষা
ৰাকেশ কুমাৰ

**ৰাকেশ কুমাৰ** (, জন্ম ১৩ জানুৱাৰী ১৯৮৫) এগৰাকী ভাৰতীয় পেৰা-ধনুৰ্বিদ। তেওঁ পুৰুষৰ কম্পাউণ্ড অপেন প্ৰতিযোগিতাত প্ৰতিদ্বন্দ্বিতা কৰে। ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ভাৰতক প্ৰতিনিধিত্ব কৰিবলৈ যোগ্যতা অৰ্জন কৰে। ২০২৪ চনৰ পেৰিছ পেৰালিম্পিকত তেওঁ শীতল দেৱীৰ সৈতে আৰ্চাৰীৰ মিশ্ৰিত দল কমপাউণ্ড প্ৰতিযোগিতাত ব্ৰঞ্জৰ পদক অৰ্জন কৰে। 

## খেলুৱৈ জীৱন
তেওঁ জাপানৰ টকিঅ'ত অনুষ্ঠিত ২০২০ চনৰ গ্ৰীষ্মকালীন পেৰালিম্পিকত ভাৰতক প্ৰতিনিধিত্ব কৰিছিল। ২০২১ চনৰ ফেব্ৰুৱাৰী মাহত ডুবাইত অনুষ্ঠিত হোৱা ৭ম ফাজ্জা পেৰা আৰ্চাৰী বিশ্ব ৰেংকিং প্ৰতিযোগিতাৰ পুৰুষৰ কম্পাউণ্ড অপেন শাখাত তেওঁ সোণৰ পদক লাভ কৰে। তেওঁ ভাৰতৰ সৰ্বোচ্চ ৰেংকিঙৰ কম্পাউণ্ড আৰ্চাৰ আৰু তেওঁৰ বিশ্ব ৰেংকিং ১১ নং স্থানত আছে।

ৰাকেশ কুমাৰ ২০১৮ চনত ইউৰোপীয় চাৰ্কিট ২য় লেগত দলীয় প্ৰতিযোগিতাত সোণৰ পদক লাভ কৰা দলৰ অংশ আছিল। লগতে তেওঁ ২০১৯ চনত ৫ম ফাজ্জা পাৰা আৰ্চাৰী বিশ্ব ৰেংকিং প্ৰতিযোগিতাত মিশ্ৰিত দলীয় ইভেণ্টত ব্ৰঞ্জৰ পদক লাভ কৰা দলটোৰ অংশ আছিল।

তেওঁ শ্ৰী মাতা বৈষ্ণো দেৱী শ্ৰাইন ব'ৰ্ডৰ ক্ৰীড়া কমপ্লেক্সত প্ৰশিক্ষণ লৈছিল আৰু তেওঁ জম্মুৰ কাটৰাৰ বাসিন্দা।

২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ভাৰতক প্ৰতিনিধিত্ব কৰিছিল। এই প্ৰতিযোগিতাত তেওঁ শীতল দেৱীৰ সৈতে অপেন মিশ্ৰিত দল কম্পাউণ্ড প্ৰতিযোগিতাত ব্ৰঞ্জৰ পদক লাভ কৰে। 

## তথ্য উৎস

শ্ৰেণী:জীৱিত ব্যক্তি
শ্ৰেণী:জম্মু আৰু কাশ্মীৰৰ ব্যক্তি
শ্ৰেণী:ভাৰতৰ পেৰা-ধনুৰ্বিদ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
নিত্যা শিৱন

**নিত্যা শ্ৰী সুমতি শিৱন** (জন্ম: ৭ জানুৱাৰী ২০০৫) এগৰাকী ভাৰতীয় পেৰা-বেডমিণ্টন খেলুৱৈ। ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকৰ বেডমিণ্টনৰ মহিলাৰ একক প্ৰতিযোগিতাত তেওঁ ব্ৰঞ্জৰ পদক লাভ কৰে। তেওঁ ২০২২ চনত চীনৰ হাংঝৌত অনুষ্ঠিত এছিয়ান পেৰা গেমছত একক, মিশ্ৰিত আৰু মহিলাৰ দ্বৈত প্ৰতিযোগিতাত তিনিটা ব্ৰঞ্জৰ পদক অৰ্জন কৰিছিল।

## প্ৰাথমিক জীৱন
২০০৫ চনৰ ৭ জানুৱাৰী তাৰিখে তামিলনাডুৰ কাৰুৰত নিত্যা শিৱনৰ জন্ম হৈছিল। ২০১৬ চনত বিনোদনৰ বাবে সক্ষম খেলুৱৈসকলৰ সৈতে তেওঁ বেডমিণ্টন খেলিবলৈ আৰম্ভ কৰে। পিছলৈ ২০১৯ চনত পেৰা গেমছৰ বিষয়ে জানিব পাৰি প্ৰতিযোগিতামূলক বেডমিণ্টনলৈ মনোনিৱেশ কৰে আৰু লক্ষ্ণৌত প্ৰশিক্ষক গৌৰৱ খান্নাৰ অধীনত প্ৰশিক্ষণ আৰম্ভ কৰে।

## খেলুৱৈ জীৱন
২০২২ চনৰ অক্টোবৰ মাহত চীন দেশৰ হাংঝৌত অনুষ্ঠিত এছিয়ান পেৰা গেমছত তেওঁ তিনিটা ব্ৰঞ্জৰ পদক লাভ কৰে। ২০২৩ চনৰ এপ্ৰিল মাহত ব্ৰাজিল পেৰা বেডমিণ্টন আন্তঃৰাষ্ট্ৰীয় প্ৰতিযোগিতাত তেওঁ দুটা সোণৰ পদক লাভ কৰে। ২০২২ চনৰ মে' মাহত এছিয়ান যুৱ পেৰা গেমছৰ বিজয়ী নিত্যায়ে মানামাত অনুষ্ঠিত হোৱা ১ম বাহৰেইন পেৰা বেডমিণ্টন আন্তঃৰাষ্ট্ৰীয় চেম্পিয়নশ্বিপতো সোণৰ পদক লাভ কৰে। ২০২২ চনৰ ডিচেম্বৰ মাহত লিমাত অনুষ্ঠিত হোৱা পেৰু পেৰা বেডমিণ্টন ইণ্টাৰনেশ্যনেলত বিশ্বৰ ৰূপৰ পদক বিজয়ীক পৰাস্ত কৰি মহিলাৰ একক এছএইছ৬ শাখাতফাইনেলত তেওঁ সোণৰ পদক লাভ কৰে। ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকৰ মহিলাৰ একক বেডমিণ্টনত তেওঁ ব্ৰঞ্জৰ পদক লাভ কৰে। 

## তথ্য উৎস

শ্ৰেণী:জীৱিত ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:তামিলনাডুৰ ব্যক্তি
শ্ৰেণী:অৰ্জুন বঁটা বিজয়ী
নিকোলাই অষ্টৰভস্কি

**নিকোলাই আলেক্মেভিচ অষ্ট্ৰয়ভষ্কি** () হ'ল সমাজতান্ত্ৰিক বাস্তৱতা যুগৰ লেখক। নিকোলাই অষ্ট্ৰয়ভষ্কিৰ এখন বিখ্যাত উপন্যাস হ'ল 'পাগত উঠা তীখা' ( How the Steel was Tempered)। এই উপন্যাসখন বিশ্বৰ বিভিন্ন ভাষালৈ অনূদিত হৈছে। এই উপন্যাসখন ৰ বাবে অষ্ট্ৰয়ভষ্কিয়ে ৰাছিয়াৰ সৰ্বোচ্চ সন্মান 'অৰ্ডাৰ অৱ লেনিন' (Order of Lenin) লাভ কৰে। 

## কৰ্মজীৱন
নিকোলাই অষ্ট্ৰয়ভষ্কিৰ জন্ম হৈছিল ১৯০৪ চনত সেই সময়ৰ ছোভিয়েট ইউনিয়নৰ অন্তৰ্ভুক্ত ইউক্ৰেইনৰ অষ্ট্ৰোহ ৰায়ন( Astroh Raion) চহৰৰ ভিলিয়া নামৰ গাঁও এখনৰ এটি শ্ৰমিক শ্ৰেণীৰ পৰিয়ালত। ন বছৰ বয়স লৈকে ভিলিয়াতে অষ্ট্ৰভস্কিয়ে শিক্ষা জীৱন আৰম্ভ কৰে। ১৯১৪ চনত পৰিয়ালৰ সৈতে অষ্ট্ৰভস্কিয়ে ৰেল স্থাপনৰ চহৰ চেপিতিভকায়লৈ গুচি যায় আৰু তাতেই তেওঁ ৰেলৰ কামত লাগি বলৈ ধৰে। পৰৱৰ্তীকালত তেওঁ ৰে'ল কোম্পানীৰ ইলেক্ট্ৰিছিয়ান হিচাপে পদোন্নতি লাভ কৰে। ১৯১৭ চনত মাত্ৰ তেৰ বছৰ বয়সতে বলচেভিক পাৰ্টিৰ সদস্য হয়। সেই সময়তেই তেওঁ মৰাত্মক ৰোগত আক্ৰান্ত হয় আৰু এই ৰোগটোৰ বাবেই পাছলৈ অন্ধ আৰু শয্যাগত হৈ বিছনাত থাকিবলগীয়া হয়। 
চৰকাৰী তথ্য অনুযায়ী জাৰ্মানীয়ে যেতিয়া ১৯১৮ চনৰ বসন্ত কালত তেওঁৰ গৃহ চহৰ আক্ৰমণ কৰে, তেওঁ তেতিয়া স্থানীয় বলচেভিক পাৰ্টিৰ পৰা অব্যাহতি লৈছিল। যুদ্ধত অনেকবাৰ আহত আৰু গুলিবিদ্ধ হোৱাৰ বাবে তেওঁ মৰাত্মক ভাৱে অসুস্থ হ'বলগীয়া হয় আৰু কেইবাবাৰো চিকিৎসকৰ দ্বাৰস্থ হবলগীয়া হৈছিল। তেওঁ নিজৰ জীৱনীত তেওঁ ৰেড আৰ্মিৰ বিষয়ে উল্লেখ কৰা নাই যদিও তেওঁ ৰেড আৰ্মিৰ হৈ কাম কৰিছিল। অসুস্থতাৰ কাৰণে তেওঁ ১৯২৯ চনত চিৰকাললৈ দৃষ্টি শক্তি হেৰুৱাই পেলায়। দৃষ্টিশক্তি লোপ  পোৱাৰ পাছতো ১৯৩০ চনত তেওঁ জীৱনৰ প্ৰথমখন উপন্যাস 'পাগত উঠা তীখা ' (How the Steel Was Tempered) লিখা আৰম্ভ কৰে। পৰৱৰ্তীকালত এই উপন্যাসখনে কমিউনিষ্ট ভাৱধাৰাৰ দেশত ব্যাপক জনপ্ৰিয়তা লাভ কৰে আৰু ১৯৩৫ চনত এই গ্ৰন্থখনৰ বাবে অৰ্ডাৰ অৱ লেনিন সন্মান লাভ কৰে। নিকোলাই অষ্ট্ৰয়ভষ্কিৰ এই উপন্যাসখন খনৰ ভিত্তিত ৰাছিয়ান ভাষাত তিনিখন চলচ্চিত্ৰ নিৰ্মাণ কৰা হৈছে।

## মৃত্যু
১৯৩৬ চনৰ ২২ ডিচেম্বৰত তেওঁ মৃত্যুবৰণ কৰে। কিন্তু অকালতে মৃত্যুবৰণ কৰা বাবে তেওঁ ৰ দ্বিতীয়খন উপন্যাস 'Born of the Storm'খন লিখি শেষ কৰিব নোৱাৰিলে।

'হাউ দি ষ্টিল ৱাজ টেমপেয়াৰড' কিতাপখনৰ এটা বিখ্যাত উক্তি-
"জীৱন মানুহৰ প্ৰিয় সম্পদ। এবাৰেই মাথোঁঁ পোৱা যায় নৰজনম। সেই হেতুকে জীৱনটোক এনেভাৱে বচাই ৰাখিব লাগে যাতে অবাৱত কটোৱা কালবোৰৰ বাবে জীৱনত অনুশোচনাৰ যন্ত্ৰণা ভুগিব লগা নহয়। অতীত জীৱনটো যাতে গ্লানিকৰ হীনতাৰ লজ্জ্বা সহ্য কৰি দগ্ধতা ভুগিব লগীয়া নহয়। জীৱনটোক এনেভাৱে সঞ্জীৱিত কৰি ৰাখিব লাগে যাতে মৃত্যুৰ আগমুহূৰ্তত মানুহজনে এই কথাকে কৈ যাব পাৰে যে মই মোৰ জীৱনৰ সমগ্ৰ শক্তি মই দান কৰি আহিছোঁ বিশ্বৰ শ্ৰেষ্ঠ আদৰ্শৰ হকে,আৰু মানৱ সমাজৰ মুক্তিৰ বাবে কৰা সংগ্ৰামত। এই কাৰণে মানুহে জীৱনৰ প্ৰটিতো মুহূৰ্তকে সৎ ব্যৱহাৰত নলগালে কোনো আকষ্মিক ব্যাধি নাইবা শোকাবহ দুৰ্ঘটনাই জীৱন আয়ুস ছেদ কৰি দিলে সকলো অথলে যাব পাৰে।" 

## তথ্য সংগ্ৰহ

## বাহ্যিক সংযোগ

# https://web.archive.org/web/20070310181716/http://www.zn.kiev.ua/nn/show/333/30248/
# 
# https://www.day.kiev.ua/124732/
# 
# https://www.umoloda.kiev.ua/number/1008/163/36510/
# 
# 
# https://ukrlife.org/main/prosvita/m_ostrov.htm 

শ্ৰেণী:সাহিত্যিক
শ্ৰেণী:মৃত ব্যক্তি
সৰুপেটা

** সৰুপেটা** () বজালী জিলাৰ এখন সৰু চহৰ। সৰুপেটা নগৰখন জিলা সদৰৰ পৰা প্ৰায় ১৮ কি.মি. আৰু গুৱাহাটীৰ পৰা প্ৰায় ১১৬ কি.মি.দূৰত্ব অৱস্থিত। 
১৮ ফেব্ৰুৱাৰী, ২০২১ তাৰিখে অসমৰ ইতিহাসত প্ৰথমবাৰৰ বাবে বৈদ্যুতিক ইঞ্জিন অসমৰ মাটিত বঙাইগাঁৱৰ পৰা সৰুপেটা ষ্টেচনলৈ সফল পৰীক্ষামূলকভাৱে চলিছিল। 
## উৎপত্তি
**সৰুপেটা** শব্দটোৰ উৎপত্তি হৈছে "সৰু" অৰ্থাৎ সৰু আৰু "পেটা" অৰ্থাৎ পুখুৰী, গতিকে সৰুপেটাৰ অৰ্থ হৈছে "সৰু পুখুৰী।" তাৰ পিছৰে পৰা সমগ্ৰ অঞ্চলৰ মানুহে সৰুপেটা নামটোকে মান্যতা দি প্ৰচলিত কৰিবলৈ ধৰিলে। 

## যাতায়াত
স্থলপথেৰে, সৰুপেটা নগৰখন গুৱাহাটী বিমানবন্দৰৰ পৰা প্ৰায় ১২১ কিলোমিটাৰ( ৩ ঘণ্টা), বঙাইগাঁওৰ পৰা প্ৰায় ৬৪ কিলোমিটাৰ (২ ঘণ্টা) দূৰত্বত গাড়ী বা বাছেৰে ৩১ নং ৰাষ্ট্ৰীয় ঘাইপথেৰে উপস্থিত হ'ব পাৰি। ইয়াৰোপৰি ৰে'লযোগে, নিকটতম ৰে'ল ষ্টেচন হৈছে সৰুপেটা(SPQ)। সৰুপেটাৰ পৰা কেইবাখনো স্থানীয় ৰে'লগাড়ী আছে-
#GHY NBQ PASSENGER দৈনিক (৫৫৮১০) গুৱাহাটীৰ পৰা পুৱা ০৭:৪১ বজাত আহি উপস্থিত হয়। (পুৱা ০৫:০০ বজাৰ পৰা আৰম্ভ)
#NBQ GHY PASSENGER দৈনিক (৫৫৮০৯) নিউ বঙ্গাইগাওঁ পৰা আবেলি ০৬:১৭ বজাত আহি উপস্থিত হয়। (আবেলি ০৪:৪০ বজাৰ পৰা আৰম্ভ)
#SIFHUNG PASSENGER দৈনিক (৫৫৭৫৩) আলিপুৰদুৱাৰ জং পৰা ৰাতিপুৱা ০৭:৪৯ বজাত আহি উপস্থিত হয়। (ৰাতিপুৱা ০৪:০৫ বজাৰ পৰা আৰম্ভ)
#SIFHUNG PASSENGER দৈনিক (৫৫৭৫৪) গুৱাহাটীৰ পৰা আবেলি ০৬:১৬ বজাত আহি উপস্থিত হয়। (আৰম্ভ আবেলি ০৩:20)
#MANAS RHINO PASSENGER দৈনিক (55801) নিউ বঙ্গাইগাওঁ পৰা ৰাতিপুৱা ০৫:৫৮ বজাত আহি উপস্থিত হয়। (আৰম্ভ ৰাতিপুৱা ০৪.৪০ বজাত)
#MANAS RHINO PASSENGER দৈনিক (55802) গুৱাহাটীৰ পৰা আবেলি ০৮:০৪ বজাত আহি উপস্থিত হয়। (আৰম্ভ আবেলি ০৫:৩০ বজাত)

## শৈক্ষিক প্ৰতিষ্ঠান
* সৰুপেটা উচ্চ মাধ্যমিক বিদ্যালয়, সৰুপেটা
* সৰুপেটা ছোৱালী উচ্চ মাধ্যমিক বিদ্যালয়, সৰুপেটা
* ভৱানীপুৰ হস্তিনাপুৰ বিজনী মহাবিদ্যালয়, সৰুপেটা
* আৰ্য্যভট্ট অকাডেমী। (উচ্চতৰ মাধ্যমিক)

## বেংক
*অসম গ্ৰামীণ বিকাশ বেংক, শালবাৰী শাখা 
* ষ্টেট বেংক অফ ইণ্ডিয়া, সৰুপেটা শাখা
*পাঞ্জাব নেশ্যনেল বেংক, সৰুপেটা শাখা

## তথ্য সংগ্ৰহ

শ্ৰেণী:বজালী জিলা
ভৱানীপুৰ হস্তিনাপুৰ বিজনী মহাবিদ্যালয়

**ভৱানীপূৰ হস্তিনাপুৰ বিজনী মহাবিদ্যালয়** () বজালী জিলাৰ অন্যতম মহাবিদ্যালয়সমূহৰ ভিতৰত এখন। মহাবিদ্যালয়খন ১৯৭১ চনত স্থাপন কৰা হয়। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।
## তথ্যসূত্ৰ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
অনাদি পাতন

**অনাদি পাতন** পদবন্ধে ৰচিত শংকৰদেৱ সৃষ্ট এখনি সাহিত্য৷ এই পুথিখন ৰচোঁতাই ভাগৱতৰ তৃতীয় স্কন্ধৰ আলমত ৰচনা কৰিছে৷ পুথিখন ভাগৱতৰ কাহিনীৰ লগতে বামন পুৰাণৰ কথাৰো উল্লেখ আছে৷ লেখকে নিজেই “বামন পুৰাণৰ কিছু মিশ্ৰ দিলোঁ তাত’’ বুলি স্বীকাৰ কৰি গৈছে৷

## তথ্য সূত্ৰ

শ্ৰেণী:অসমীয়া সাহিত্য
শ্ৰেণী:শংকৰদেৱৰ সাহিত্য
ভৱানীপুৰ আঞ্চলিক মহাবিদ্যালয়

**ভৱানীপুৰ আঞ্চলিক মহাবিদ্যালয়** () বজালী জিলাৰ আগশাৰীৰ উচ্চশিক্ষা অনুষ্ঠানসমূহৰ ভিতৰত অন্যতম। মহাবিদ্যালয়খন ১৯৮২ চনত স্থাপন কৰা হৈছিল। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।
## পাঠ্যক্ৰম
ভৱানীপুৰ আঞ্চলিক মহাবিদ্যালয়ত স্নাতক পৰ্যায়ত কলা, বিজ্ঞান আৰু বাণিজ্য শাখাৰ পাঠ্যক্ৰম আগবঢ়োৱা হয়। এই মহাবিদ্যালয়খনে স্নাতককোত্তৰ(দূৰ শিক্ষাৰ মাধ্যমেৰে) পাঠ্যক্ৰম বিভিন্ন বিষয়ত ওপৰত প্ৰদান কৰে। 

; স্নাতক(কলা) শাখা

# স্নাতক (অসমীয়া)
# স্নাতক (ইংৰাজী)
# স্নাতক (ইতিহাস)
# স্নাতক (অৰ্থনীতি)
# স্নাতক (ৰাজনীতি বিজ্ঞান)
# স্নাতক (দৰ্শন)
# স্নাতক (শিক্ষা)

; স্নাতক (বিজ্ঞান) শাখা
# স্নাতক (উদ্ভিদ বিজ্ঞান)
# স্নাতক (ৰসায়ন বিজ্ঞান)
# স্নাতক (গণিত)
# স্নাতক (পদাৰ্থ বিজ্ঞান)
# স্নাতক (প্ৰাণীবিজ্ঞান)

; স্নাতক(বাণিজ্য) শাখা

; স্নাতকোত্তৰ পাঠ্যক্ৰম( গুৱাহাটী বিশ্ববিদ্যালয় দূৰ শিক্ষা। কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়)
# স্নাতকোত্তৰ (অসমীয়া)
# স্নাতকোত্তৰ (ইংৰাজী)
# স্নাতকোত্তৰ (শিক্ষা)
# স্নাতকোত্তৰ (ৰাজনীতি বিজ্ঞান)
# স্নাতকোত্তৰ (MSc IT)
# স্নাতকোত্তৰ (বাণিজ্য)
# অন্যান্য বিষয়সমূহ

## তথ্যসূত্ৰ

শ্ৰেণী:অসমৰ মহাবিদ্যালয়সমূহ
জৰ্জ অৰৱেল

.এৰিক আৰ্থাৰ ব্লেয়াৰ ( ইংৰাজী : Eric Arthur Blair ; ২৫ জুন ১৯০৩ – ২১ জানুৱাৰী ১৯৫০) এজন ব্ৰিটিছ ঔপন্যাসিক, কবি, প্ৰবন্ধকাৰ , সাংবাদিক আৰু সমালোচক। জৰ্জ অৰৱেল নামেৰে তেওঁ অধিক জনাজাত। তেওঁৰ  ৰচনাৰ বৈশিষ্ট্য হৈছে সুস্পষ্ট গদ্য, সামাজিক সমালোচনা, সকলো সৰ্বাত্মকতাবাদৰ বিৰোধিতা ( অৰ্থাৎ বাওঁপন্থী স্বৈৰাচাৰী সাম্যবাদ আৰু  সোঁপন্থী ফেচীবাদ দুয়োটাৰে বিৰোধিতা ) আৰু গণতান্ত্ৰিক সমাজবাদৰ সমৰ্থন । [ 2][3]

তেওঁৰ দুখন উপন্যাস - এনিমেল ফাৰ্ম আৰু নাইটিন এইটি-ফোৰ - এ  কুৰি শতিকাৰ শ্ৰেষ্ঠ গ্ৰন্থৰ ভিতৰত স্থান লাভ কৰিছে।  তেওঁ গোটেই জীৱন স্বৈৰাচাৰী আৰু একদলীয় ব্যৱস্থাৰ বিৰুদ্ধে সৰৱ হৈ আছিল।  ৰিচাৰ্ড ৱামছলি ব্লেয়াৰ আৰু ইডা মেবেল লিমুজিনৰ একমাত্ৰ সন্তান অৰৱেলৰ ৪৬ বছৰ বয়সত যক্ষ্মা ৰোগত আক্ৰান্ত হৈ মৃত্যু হয়।

জীৱনটো

শৈশৱ আৰু কৈশোৰ

১৯০৩ চনৰ ২৫ জুনত ব্ৰিটিছ ভাৰতৰ বংগ ৰেছিডেঞ্চিৰ ( বৰ্তমানৰ বিহাৰ) মতিহাৰীত এৰিক আৰ্থাৰ ব্লেয়াৰৰ জন্ম হৈছিল এটা সুখী ‘নিম্ন-উচ্চ-মধ্যবিত্ত’ পৰিয়ালত।  অৰৱেলৰ পিতৃ আছিল ৰিচাৰ্ড ৱালমছলি ব্লেয়াৰ। তেওঁ ভাৰতীয় অসামৰিক সেৱাৰ আফিং বিভাগত উপ-ডিপুটি আফিং এজেণ্ট হিচাপে কাম কৰিছিল, চীনত বিক্ৰীৰ বাবে আফিং উৎপাদন আৰু মজুতকৰণৰ তদাৰক কৰিছিল।  তেওঁৰ মাতৃ ইডা মেবেল ব্লেয়াৰ (বিবাহপূৰ্বক নাম লিমুজিন) বাৰ্মাৰ মৌলমেইনত ডাঙৰ-দীঘল হৈছিল।  এৰিকৰ দুগৰাকী ভগ্নী: মাৰ্জাৰী, পাঁচ বছৰ ডাঙৰ;  আৰু পাঁচ বছৰ সৰু এভ্ৰিল।  এৰিকৰ এবছৰ বয়সত মাকে তেওঁক আৰু মাৰ্জাৰীক ইংলেণ্ডলৈ লৈ গৈছিল।  এৰিক মাক আৰু ভনীয়েকহঁতৰ সৈতে ডাঙৰ-দীঘল হৈছিল আৰু ১৯০৭ চনৰ মাজভাগত এবাৰৰ বাহিৰে ১৯১২ চনলৈকে দেউতাকক দেখা পোৱা নাছিল।  পাঁচ বছৰ বয়সত এৰিকক ডে-বয় হিচাপে হেনলি-অন-টেমছৰ কনভেণ্ট স্কুললৈ পঠিওৱা হৈছিল।  মাকে তেওঁক পাব্লিক স্কুললৈ  পঠিয়াব বিচাৰিছিল যদিও পৰিয়ালে মাচুল দিব পৰা নাছিল।  মোমায়েক চাৰ্লছ লিমুজিনৰ জৰিয়তে ব্লেয়াৰে ইষ্ট ছাচেক্সৰ ইষ্টবৰ্ণৰ ছেইণ্ট চাইপ্ৰিয়ান স্কুলত পঢ়িবলৈ বৃত্তি লাভ কৰে।[2]  ১৯১১ চনৰ ছেপ্টেম্বৰ মাহত উপস্থিত হৈ তেওঁ পিছৰ পাঁচ বছৰ স্কুলত কটাইছিল , কেৱল স্কুলৰ বন্ধৰ সময়তহে ঘৰলৈ আহিছিল।  যদিও তেওঁ হ্ৰাস কৰা মাচুলৰ বিষয়ে একো নাজানিছিল, তথাপিও তেওঁ “অতি সোনকালেই বুজি পালে যে তেওঁ দুখীয়া ঘৰৰ পৰা আহিছে।" [4]

**উল্লেখযোগ্য কিতাপ** 

জৰ্জ অৰৱেলে বিভিন্ন কাকত আৰু সাময়িকীত লিখাৰ উপৰিও ভালেমান উপন্যাস, ৰচনা, চুটিগল্প, কবিতা ৰচনা কৰিছিল।

উপন্যাস 

বার্মিজ ডেজ (১৯৩৪)

এ ক্লার্জিম্যানস ডটাৰ (১৯৩৫)

কিপ দ্য এসপিডিস্ট্রা ফ্লাইং (১৯৩৬)

কামিং আপ ফৰ এয়াৰ(১৯৩৯)

এনিমেল ফার্ম (১৯৪৫)

নাইন্টিন এইটি-ফোৰ(১৯৪৯)

প্রবন্ধসমূহ:

ডাউন এন্ড আউট ইন পেৰিচ এন্ড লন্ডন (১৯৩৩)

দ্য ৰোড টু উইগান পিয়েৰ(১৯৩৭)

হোমেজ টু ক্যাটালোনিয়া (১৯৩৮)‌

কিন্তু তেওঁৰ বেছিভাগ লেখাই আছিল বাতৰি কাকতৰ বাবে নাগৰিক আৰু ৰাজনৈতিক সমালোচনাত্মক প্ৰবন্ধ।
আনন্দ বজাৰ (বাক্সা)

**আনন্দ বজাৰ** (), অসমৰ বড়োলেণ্ড স্বায়ত্ত্বশাসিত পৰিষদBTCৰ অন্তৰ্গত বাক্সা জিলাৰ পশ্চিম প্ৰান্তত শালবাৰী মহকুমাৰ অন্তৰ্ভুক্ত এখন অঞ্চল। আনন্দ বজাৰ অঞ্চলটো বিশেষকৈ সাপ্তাহিক বজাৰ, শিক্ষা আৰু আন আন দিশৰ বাবে বিখ্যাত। বাক্সা জিলাৰ (সদৰ) পৰা ইয়াৰ দূৰত্ব প্ৰায় ৩৬ &nbsp; কিলোমিটাৰ। নামনি অসমৰ মধ্যত ইয়াৰ অৱস্থিতি।

## চাৰিসীমা
আনন্দ বজাৰৰ পূবে সাউদৰভিটা, পশ্চিমে গোবৰ্ধনা, উত্তৰে মানাহ ৰাষ্ট্ৰীয় উদ্যান আৰু দক্ষিণে সৰুপেটা অৱস্থিত।

## যাতায়াত
পথেৰে: আনন্দ বজাৰখন গুৱাহাটীৰ পৰা ১১৯ কিলোমিটাৰ( ৩ ঘণ্টা), কোকৰাঝাৰৰ পৰা ১১৫ কিলোমিটাৰ (৩.২০ ঘণ্টা) দূৰত্বত গাড়ী বা বাছেৰে ৩১ নং ৰাষ্ট্ৰীয় ঘাইপথেৰে উপস্থিত হব পাৰি। 
ৰেলযোগে: নিকটতম ৰেল ষ্টেচন হৈছে বৰপেটা ৰোড (BPRD)। বৰপেটাৰোডৰ পৰা বহুকেইখন লোকেল আৰু মেইল ৰেলগাড়ী দৈনিক অসম তথা আন আন ৰাজ্যলৈ যাতায়াত কৰে। বৰপেটাৰোড ৰেল ষ্টেচনখন ১৮ কিলোমিটাৰ (আনন্দ বজাৰৰ পৰা ৪০ মিনিট যাত্ৰা)

## শৈক্ষিক প্ৰতিষ্ঠান
* দক্ষিণ বিজনী মহাবিদ্যালয়(জ্যেষ্ঠ মাধ্যমিক) আনন্দ বজাৰ 
* দক্ষিণ বিজনী ডিগ্ৰী মহাবিদ্যালয় আনন্দ বজাৰ
* ৰাজেন্দ্ৰ অকাডেমী, (ইংৰাজী মাধ্যম)
* শঙ্কৰদেৱ শিশু নিকেতন, আনন্দ বজাৰ
* গীৰিশ বিদ্যাপীঠ (বিশেষ) উচ্চ মাধ্যমিক বিদ্যালয়, 
* গড়আলী ভোলানাথ উচ্চ মাধ্যমিক বিদ্যালয়
* ইউ কেন অকাডেমী (ইংৰাজী মাধ্যম)

## বেংক
*অসম গ্ৰামীণ বিকাশ বেংক, আনন্দ বজাৰ শাখা
## তথ্যসূত্ৰ

শ্ৰেণী:অসমৰ মহকুমা
শ্ৰেণী:বাক্সা জিলা
আৰ্যভট্ট বিজ্ঞান কেন্দ্ৰ, অসম

আৰ্যভট্ট বিজ্ঞান কেন্দ্ৰ অসম বিজ্ঞান প্ৰযুক্তি আৰু পৰিৱেশ পৰিষদৰ দ্বাৰা প্ৰতিষ্ঠা কৰা এক প্ৰকল্প। ইয়াৰ দ্বাৰা ব্লক পৰ্যাযত বিভিন্ন বিদ্যালয়সমূহৰ মাজত বিজ্ঞান প্ৰযুক্তিৰ প্ৰচাৰ আৰু প্ৰসাৰৰ বাবে কেন্দ্ৰৰ দ্বাৰা বিভিন্ন কাৰ্যসূচী লোৱা হয়।  বৰ্তমানে অসমত ২১৯ টা আৰ্যভট্ট কেন্দ্ৰ আছে।
বিজ্ঞান আৰু প্ৰযুক্তি বিভাগ,অসমৰ সহযোগত হোৱা এই প্ৰকল্পৰ ২০০৮ চনৰ ২৮ ফেব্ৰুৱাৰীত ৰাষ্ট্ৰীয় বিজ্ঞান দিৱসত কেন্দ্ৰসমূহৰ প্ৰথমটো কেন্দ্ৰ মুকলি কৰে।

## উদ্দেশ্য
আৰ্যভট্ট বিজ্ঞান কেন্দ্ৰৰ উদ্দেশ্য সমূহ হ'ল -
*বিদ্যালয়ৰ ছাত্ৰ-ছাত্ৰীৰ মাজত বৈজ্ঞানিক মনোভাৱ গঢ়ি তোলা।
*পৰীক্ষা-নিৰীক্ষা আৰু অন্যান্য হাতে কামে কৰা কামৰ জৰিয়তে বিজ্ঞান শিক্ষাক আকৰ্ষণীয় কৰি তোলা।
*মৌলিক বিজ্ঞানক কেৰিয়াৰ বিকল্প হিচাপে প্ৰচাৰ কৰা।

## কাৰ্যসূচী সমূহ
**ব্লক পৰ্যায়ৰ প্ৰতিযোগিতা**
*বিজ্ঞান ভিত্তিক আকস্মিক বক্তৃতা প্ৰতিযোগিতা
*বিজ্ঞান ভিত্তিক পোষ্টাৰ অংকন প্ৰতিযোগিতা
*বিজ্ঞান আৰু প্ৰযুক্তি মডেল নিৰ্মাণ প্ৰতিযোগিতা (প্ৰদৰ্শনী) যিবোৰ সেই ব্লকৰ ভিতৰৰ বিদ্যালয়সমূহৰ মাজত আয়োজন কৰা হয়। ব্লক পৰ্যায়ৰ প্ৰতিযোগিতাসমূহৰ পৰা নিৰ্বাচিত অংশগ্ৰহণকাৰীসকলৰ মাজত জিলা পৰ্যায়ৰ প্ৰতিযোগিতাসমূহৰ আয়োজন কৰা হয়।

**জিলা পৰ্যায়ৰ প্ৰতিযোগিতা**সমূহৰ পৰা নিৰ্বাচিত অংশগ্ৰহণকাৰীসকলে গুৱাহাটীত ASTEC ৰ উদ্যোগত অনুষ্ঠিত হোৱা ৰাজ্যিক পৰ্যায়ৰ প্ৰতিযোগিতাত অংশগ্ৰহণ কৰে।

## তথ্যসূত্ৰ
ইৰফান পাঠান

**ইৰফান পাঠান** (); এজন প্ৰাক্তন ভাৰতীয় ক্ৰিকেটাৰ, ক্ৰিড়া বিশ্লেষক,ক্ৰীড়া মন্তব্যকাৰী। তেওঁ গুজৰাটৰ এটি সাধাৰণ পৰিয়ালত জন্ম লাভ কৰে। 

## ব্যক্তিগত জীৱন
১৯৮৪ চনৰ ২৭ অক্টোবৰ তাৰিখে ভাৰতৰ গুজৰাট ৰাজ্যৰ বৰোদাত জন্মগ্ৰহণ কৰা পাঠান ভাৰতীয় পাঠান বংশৰ (পাষ্টুন বংশ) লোক আছিল। ২০১৬ চনৰ ৪ ফেব্ৰুৱাৰীত ছৌদি আৰবৰ মডেল ছাফা বেইগৰ সৈতে পাঠান, বিবাহপাশত আবদ্ধ হয়। 

## খেল কেৰিয়াৰ
ভাৰতীয় ক্ৰিকেট দলৰ প্ৰাক্তন অধিনায়ক দত্ত গেকৱাদৰ নিৰ্দেশনাত পাঠানে ১৪ বছৰ অনুৰ্ধৰ বৰোদা ক্ৰিকেট দলত নিৰ্বাচিত হৈ ক্ৰিকেট কেৰিয়াৰৰ উত্থান ঘটায়। তেতিয়া তেওঁ ১৫ বছৰ অনুৰ্ধ পৰ্যায়ত ৰাষ্ট্ৰীয় প্ৰতিযোগিতাত বৰোদাক প্ৰতিনিধিত্ব কৰিবলৈ নিৰ্বাচিত হয় আৰু তেওঁক ক্ৰিকেটৰ সম্পূৰ্ণ সঁজুলিৰ ছেট এটা উপহাৰ দিয়া হয়। তেওঁৰ পৰিয়ালৰ সীমিত অৰ্থনৈতিক সামৰ্থ্যৰ বাবে ছেকেণ্ডহেণ্ড(আগত ব্যৱহাৰ হোৱা) গিয়াৰ(খেলৰ সঁজুলি)তে তেওঁ সীমাবদ্ধ থাকিব লগা হৈছিল।তেওঁ ভাৰতীয় জাতীয় দলটোত নিজৰ স্থান তেতিয়াই দৃঢ় কৰি তুলিবলৈ সক্ষম হৈছিল যেতিয়া আন্তঃৰাষ্ট্ৰীয় ক্ৰিকেট পৰিষদে ২০০৪ চনত আইচিচি(ICC) *পুৰুষৰ বছৰৰ উদীয়মান খেলুৱৈ* হিচাপে তেওঁক নিৰ্বাচিত কৰিছিল। ২০০৪ চনত পাকিস্তানত ভাৰতৰ এদিনীয়া আৰু টেষ্ট শৃংখলাত জয়লাভ কৰাত পাঠানৰ ভূমিকা আছিল উল্লেখযোগ্য। সংবাদ মাধ্যমে তেওঁক ভাৰতীয় ক্ৰিকেটৰ "Blue-eyed boy" বুলি অভিহিত কৰিছিল।তেওঁ এজন বলিং অল-ৰাউণ্ডাৰ ২০০৭ আইচিচি টি-২০ বিশ্বকাপ আৰু ২০১৩ আইচিচি চেম্পিয়নছ ট্ৰফী জয়ী হোৱা ভাৰতীয় ক্ৰিকেট দল ৰ সদস্য আছিল। .

দ্ৰুত-মধ্যম ছুইং আৰু ছিম বলাৰ হিচাপে নিজৰ কেৰিয়াৰ আৰম্ভ কৰা পাঠানে ১৯ বছৰ সম্পূৰ্ণ কৰাৰ পিছতেই ৰাষ্ট্ৰীয় দলত প্ৰৱেশ কৰে আৰু তেওঁৰ আশাব্যঞ্জক প্ৰদৰ্শন আৰু অসাধাৰণ ছুইঙৰ বাবে পাকিস্তানৰ অন্যতম খেলুৱৈ ৱাছিম আক্ৰামৰ সৈতে তুলনাৰ কৰা হয়। ২০০৬ চনৰ আৰম্ভণিতে পাঠানে এখন টেষ্ট মেচত প্ৰথম অভাৰ টেষ্ট হেট্ৰিক লোৱা একমাত্ৰ বলাৰ হিচাপে পৰিগণিত হয়। 

## মনোৰঞ্জন জগত
২০১৫ চনত *[[ঝলক দিখলা জা]]* নৃত্য অনুষ্ঠান(ৰিয়েলিটি শ্ব')ত প্ৰতিযোগী হিচাপে অংশগ্ৰহণ কৰি ইৰফান পাঠানে মনোৰঞ্জন জগতত প্ৰথম ভূমুকি মাৰে। ২০২২ চনৰ ভাৰতীয় ছবি *[[কোব্ৰা]]* ত অভিনয় কৰি আত্মপ্ৰকাশ কৰে।

## তথ্যসূত্ৰ

শ্ৰেণী:ভাৰতীয় ক্ৰিকেটাৰ
ছলমান আখতাৰ

**ছলমান আখতাৰ**  (; জন্ম: ৩১ জুলাই, ১৯৪৬) আমেৰিকা যুক্তৰাষ্ট্ৰত অনুশীলনৰত এজন ভাৰতীয়-আমেৰিকান মনোবিশ্লেষক তেওঁ ফিলাডেলফিয়া জেফাৰছন মেডিকেল কলেজৰ মনোচিকিৎসা আৰু মানৱ আচৰণৰ এগৰাকী লেখক আৰু প্ৰাধ্যাপক। 

## জীৱনী
ছলমান আখতাৰৰ জন্ম হৈছিল উত্তৰ প্ৰদেশৰ খাইৰাবাদত বলীউড চলচ্চিত্ৰৰ গীতিকাৰ আৰু উৰ্দু কবি জান নিসাৰ আখতাৰ আৰু শি‍ক্ষয়িত্ৰী তথা লেখিকা ছাফিয়া আখতাৰৰ ঘৰত। তেওঁৰ ককাদেউতাক মুজাটাৰ খাইৰাবাদী আছিল এজন কবি। আনহাতে, তেওঁৰ প্ৰপিতামহ ফজল-ই-হক খাইৰাবাদী আছিল ইছলামিক অধ্যয়ন আৰু ধৰ্মশাস্ত্ৰৰ পণ্ডিত আৰু ১৮৫৭ চনৰ চিপাহী বিদ্ৰোহত এক গুৰুত্বপূৰ্ণ ভূমিকা পালন কৰা লোক। তেওঁ প্ৰবীণ কবি তথা চলচ্চিত্ৰ গীতিকাৰ জাভেদ আখতাৰ ভাতৃ আৰু অভিনেত্ৰী তথা সামাজিক কৰ্মী শাবানা আজমীৰ দেৱৰেক। তেওঁৰ পুত্ৰ কবীৰ আখতাৰ আমেৰিকান টেলিভিছনৰ এজন পৰিচালক আৰু এমি মনোনীত সম্পাদক। 

## শিক্ষা আৰু কৰ্মজীৱন
ভাৰতৰ আলিগড় মুছলিম বিশ্ববিদ্যালয়ৰ চিকিৎসা বিদ্যালয়ৰ (জে. এন. এম. চি.) পৰা এম.বি.বি.এচ. ডিগ্ৰী লাভ কৰাৰ পিছত ছলমান আখতাৰে দিল্লী বিশ্ববিদ্যালয়ৰ অন্তৰ্গত মৌলানা আজাদ চিকিৎসা মহাবিদ্যালয়ৰ পৰা প্ৰশিক্ষণ গ্ৰহণ কৰিছিল। তেওঁ প্ৰখ্যাত মনোৰোগ বিশষে‍জ্ঞ এন. এন. উইগ-ৰ অধীনত পিজিআইএমইআৰ চণ্ডীগড়ৰ পৰা মনোৰোগ বিজ্ঞানত স্নাতকোত্তৰ চিকিৎসা শিক্ষা সম্পূৰ্ণ কৰিছিল। এই সময়ছোৱাসময়ছোৱাতে তেওঁ A phenomenological analysis of symptoms in obsessive-compulsive neurosis শীৰ্ষক এটি‍ বিখ্যাত প্ৰবন্ধ লিখিছিল। ১৯৭৩ চনত তেওঁ আমেৰিকা যুক্তৰাষ্ট্ৰলৈ যায় আৰু ১৯৭৬ চনত ভাৰ্জিনিয়া চিকিৎসা কেন্দ্ৰ বিশ্ববিদ্যালয়ত মানসিক চিকিৎসাৰ প্ৰশিক্ষণ পুনৰাবৃত্তি কৰে। ১৯৮৬ চনত তেওঁ ফিলাডেলফিয়া চাইকোএনালাইটিক ইনষ্টিটিউটৰ পৰা মনোবিশ্লেষণৰ প্ৰশিক্ষণ লাভ কৰে। 

বৰ্তমান তেওঁ জেফাৰছন মেডিকেল কলেজৰ মনোচিকিৎসা আৰু মানৱ আচৰণৰ প্ৰাধ্যাপক আৰু জেফাৰচন বিশ্ববিদ্যালয় চিকিৎসালয়ৰ মনোচিকিৎসক লগতে ফিলাডেলফিয়াৰ মনোবিশ্লেষণ কেন্দ্ৰৰ প্ৰশিক্ষণ আৰু নিৰীক্ষণ বিশ্লেষক। তেওঁ *[[:en:International_Journal_of_Psychoanalysis|International Journal of Psychoanalysis]]* আৰু *Journal of the American Psychoanalytic Association-*ৰ সম্পাদনা সমিতিত কাৰ্যনিৰ্বাহ কৰি আছে। চলন্ত আখতাৰে এশখন শৈক্ষিক গ্ৰন্থকে ধৰি তিনিশৰো অধিক গ্ৰন্থ ৰচনা, সম্পাদনা বা সম্পাদনাত সহযোগিতা কৰিছে। তেওঁ *International Journal of Psychoanalysis-*ৰ চলচ্চিত্ৰ পৰ্যালোচনা সম্পাদক হিচাপেও কাৰ্যনিৰ্বাহ কৰিছে, আৰু বৰ্তমান *International Journal of Applied Psychoanalytic Studies-*ৰ গ্ৰন্থ পৰ্যালোচনা সম্পাদক হিচাপে সেৱা আগবঢ়াই আছে। তেওঁৰ সাতখন কবিতা সংকলন প্ৰকাশ হৈছে‍ আৰু ফিলাডেলফিয়াৰ ইণ্টাৰ-এক্ট থিয়েটাৰ কোম্পানীত স্কলাৰ-ইন-ৰেচিডেন্স হিচাপে কাম কৰিছে। 

## নিৰ্বাচিত প্ৰকাশনসমূহ

* আখতাৰ, ছলমান (1999). *Immigration and Identity*. Jason Aronson.
* আখতাৰ, ছলমান (2007). *Listening to Others*. Jason Aronson.
* আখতাৰ, ছলমান (2009). *Comprehensive Dictionary of Psychoanalysis*. Routledge.
* আখতাৰ, ছলমান (2012). *Psychoanalytic Listening*. Routledge. 
* আখতাৰ, ছলমান (2014). *Source of Suffering*. Routledge. 
* আখতাৰ, ছলমান (2021). *Tales of Transformation: A Life in Psychotherapy and Psychoanalysis*. Phoenix Publishing House.
* আখতাৰ, ছলমান (2022). *In Leaps and Bounds: Psychic Development and its Facilitation in Treatment*. Phoenix Publishing House.

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:চিকিৎসাবিদ
অংশুমান কৰ

**

**অংশুমান কৰ*' () এজন বাঙালী কবি। তেওঁ বৰ্তমান [[পশ্চিমবঙ্গ]]ৰ বৰ্ধমান বিশ্ববিদ্যালয়ৰ ইংৰাজী বিভাগৰ প্ৰাধ্যাপক হিচাপে কৰ্মৰত।

==জীৱনী==
জন্ম পশ্চিমবঙ্গৰ বাঁকুড়াৰ বেলিয়াতোড়ত। ২০১২ চনত পাঁচ মাহৰ বাবে [[সাহিত্য অকাডেমি]]ৰ পূৰ্বাঞ্চলৰ সচিবৰ দায়িত্ব বহন কৰিছিল। তেওঁৰ তত্ত্বাৱধানত গৱেষণা-কৰ্ম সমাপন কৰি ইতিমধ্যে ১৩জন গৱেষকে *পিএইচডি'' ডিগ্ৰী লাভ কৰিছে। কবিতাৰ সমান্তৰালভাৱে উপন্যাস,গল্প, নাটক, অনুবাদ আদিতো অংশুমান কৰ সমানে দক্ষ। কবিতা পাঠৰ বাবে বাংলাদেশ, স্কটলেণ্ড, আমেৰিকা, জাৰ্মানী আদি দেশলৈ ইতিমধ্যে যাত্ৰা কৰাৰ সুযোগ পাইছে। 

## পুৰস্কাৰ আৰু সন্মান
তেওঁ লাভ কৰা পুৰস্কাৰ আৰু সন্মানসমূহ হ'ল
*পশ্চিমবঙ্গ চৰকাৰ প্ৰদত্ত পশ্চিমবঙ্গ বাংলা অকাডেমি পুৰস্কাৰ
*কৃত্তিবাস পুৰস্কাৰ
*বঙ্গীয় সাহিত্য পৰিষদ পুৰস্কাৰ
*মল্লিকা সেনগুপ্ত পুৰস্কাৰ

## সম্পাদিত ইংৰাজী আৰু বাংলা গ্ৰন্থ
তেওঁৰদ্বাৰা সম্পাদিত ইংৰাজী আৰু বাংলা গ্ৰন্থসমূহ হ'ল-
#The Politics of Social Exclusion in India: Democracy at the Crossroads 
#Contemporary Indian Diaspora: Literary and Cultural representations
#Word and Truth: Reading Sankha Ghosh
#Divided: Partition Memoirs from Either Side of Bengal
#Marginality in Australian Literature: Negotiating Cultural Representations
#Australia-India Encounters: History, Literature, Culture
#কালো অষ্ট্ৰেলিয়াৰ কবিতা
#সীমানা ছাডি়য়ে‍
#ভাৰতবৰ্ষেৰ কবিতা
#কাঁটাতাৰ ও কবিতা

## অনূদিত গ্ৰন্থ
*Wound is the Shelter

## কাব্যগ্ৰন্থ
তেওঁৰদ্বাৰা ৰচিত কাব্যগ্ৰন্থসমূহ হ'ল-
* পুনৰাগমনায় চ
* মন সাৰায়েৰ দোকান
* মিমিজান
* স্বনিৰ্বাচিত অংশুমান
* খেলনা পিস্তল, প্ৰছায়া, বাৰাসাত, ১৯৯৮
* বউ কে নিয়ে লেখা কবিতা, কবিতা দশদিনে, কলকাতা, ১৯৯৮
* গড়িয়ে নামছে, কবিতা পাক্ষিক, কলকাতা, ১৯৯৯
* আপেল সাহাৰেৰ সম্ৰাট, কবিতা দশদিনে, বাঁকুড়া, ২০০১
* বাঁকুড়া পুৰুলিয়া কলকাতা, প্ৰতিভাস, কলকাতা, ২০০৪
* ন্যাশো স্কয়াৰে ফিতেৰ জাদুকৰ, সপ্তৰ্ষি প্ৰকাশন, কলকাতা, ২০০৬
* মুখোমুখি দুই কবি (তাৰাপদ ৰায়েৰ সঙ্গে লেখা), প্যাপিৰাস, ২০০৭
* জেহাদি তোমাকে, সপ্তৰ্ষি প্ৰকাশন, কলকাতা, ২০০৮
* আমাৰ সোনাৰ হৰিণ, সপ্তৰ্ষি প্ৰকাশন, কলকাতা, ২০১২

## উপন্যাস
তেওঁৰদ্বাৰা ৰচিত উপন্যাসসমূহ হ'ল-
#আমি বিনয় মজুমদাৰ
#পাৰিজাতে প্ৰহৰে প্ৰহৰে (সংলাপ উপন্যাস)
#কান্না কেনাৰ লোক

## গদ্য
* ভাৰতে সামাজিক বৰ্জনেৰ ৰাজনীতি: ক্ৰিসৰোডে গণতন্ত্ৰ, ৰুটলেজ, সহ-সম্পাদক, হৰিহৰ ভট্টাচাৰ্য আৰু পাৰ্থ সৰকাৰেৰ সৈতে‍, ২০০৯ (ইতিহাস)
* পৰিৱৰ্তন, পৰম্পৰা, কলকাতা, ২০১১ (উপন্যাস)
* ২৫ পয়সাৰ ইতিহাস বোই, পৰমপাড়া, কলকাতা, ২০১০ (স্মৃতিকথা)
* সমসাময়িক ভাৰতীয় প্ৰবাসী: সাহিত্য ও সাংস্কৃতিক প্ৰতিনিধিত্ব, ২০১৫
* বিখ্যাত হইবাৰ সহজ উপায়, ২০১৫

## যৌন নিৰ্যাতনৰ অভিযোগ
২০২০ চনৰ ২৩ জুলাইত বৰ্ধমান বিশ্ববিদ্যালয়ৰ উপাচাৰ্যলৈ প্ৰেৰণ কৰা এক ইমেইলৰ জৰিয়তে কৰৰ বিৰুদ্ধে যৌন নিৰ্যাতনৰ অভিযোগ উত্থাপন কৰা হৈছিল। অভিযোগত উল্লেখ কৰা হৈছিল যে তেওঁ কেইবাগৰাকীও ছাত্ৰীৰ সৈতে যৌন সম্পৰ্ক স্থাপন কৰিছিল আৰু ইয়াৰে এগৰাকীক হ’লেও যৌন নিৰ্যাতন চলাইছিল।

২০২১ চনৰ ছেপ্টেম্বৰ মাহত কলকাতা উচ্চ ন্যায়ালয়ে ড° কৰৰ বিৰুদ্ধে উত্থাপিত সকলো অভিযোগ বাতিল কৰি‍ তেওঁক নিৰ্দ‍োষী বুলি ৰায় দিছিল।

## তথ্য সংগ্ৰহ

শ্ৰেণী:বঙালী সাহিত্যিক
শ্ৰেণী:জীৱিত ব্যক্তি
শ্ৰেণী:পুৰুষ সাহিত্যিক
শ্ৰেণী:ভাৰতীয় নাগৰিক
নকছাৰি মহাবিদ্যালয়

**নকছাৰি মহাবিদ্যালয়** () যোৰহাট জিলা আৰু যোৰহাট লোকসভা সমষ্টি অন্তৰ্গত ১০১ নং মৰিয়নি বিধান সভা সমষ্টিৰ অসম নাগালেণ্ড সীমান্তৱৰ্তী বৃহত্তৰ নকছাৰি অঞ্চলৰ একমাত্ৰ উচ্চ শিক্ষাৰ অনুষ্ঠান। ১৯৮৮ চনত প্ৰতিষ্ঠা হোৱা মহাবিদ্যালয়খনে জন্মলগ্নৰ পৰাই বৃহত্তৰ নকছাৰি অঞ্চলত উচ্চ শিক্ষা প্ৰসাৰৰ বাবে নীৰৱচ্ছিন্নভাৱে সেৱা আগ বঢ়াই আহিছে। 

## ইতিহাস

ডেবেৰাপাৰ চাৰি আলি পৰিকল্পিত সম্প্ৰসাৰণ আৰু নকছাৰি উন্নয়ন সমিতিৰ উদ্য‍োগত ১৯৮৮ চনৰ ১৬ ফেব্ৰুৱাৰি‍ মঙ্গলবাৰে নকছাৰি উচ্চ বালিকা বিদ্যালয়ত আহ্বান কৰা ৰাজহুৱা সভাত সৰ্বসন্মতিক্ৰমে ১৯৮৮ চনৰ শিক্ষাবৰ্ষৰ পৰাই নকছাৰি মহাবিদ্যালয় আৰম্ভ কৰাৰ প্ৰস্তাৱ গ্ৰহণ কৰা হয়। ২২ আগষ্ট ১৯৮৮ চনত সকলো প্ৰস্তুতি সম্পাদন কৰি তিৰুৱাল ভেটা প্ৰাথমিক বিদ্যালয়ত পুৱা ৭.৩০ বজাত নকছাৰি মহাবিদ্যালয়ৰ স্নাতক মহলাৰ প্ৰথম বৰ্ষৰ পাঠদান শুভাৰম্ভ কৰা হৈছিল। নকছাৰি অঞ্চলৰ ইংৰাজী বিষয়ত স্নাতকোত্তৰ ডিগ্ৰীধাৰী তথা সেই সময়ত মৰিয়নি মহাবিদ্যালয়ৰ ইংৰাজী বিভাগৰ মুৰব্বী অধ্যাপক বিনোদ কুমাৰ গগৈদেৱক নকছাৰি মহাবিদ্যালয়ৰ প্ৰথমজন অধ্যক্ষ হিচাপে দায়িত্ব অৰ্পণ কৰা হৈছিল। ১৯৮৮ চনৰ পৰা সুদীৰ্ঘ ১৪ বছৰ কাল তিৰুৱালভেটা প্ৰাথমিক বিদ্যালয় চৌহদত ওচমান আলি বৰাই নকছাৰি মহাবিদ্যালয়ক দান সূত্ৰে দিয়া তিনি কঠা মাটিত অস্থায়ীভাৱে মহাবিদ্যালয়খন চলাৰ পিছত ২০০২ চনত অসম চৰকাৰে তিৰুৱাল গৰু চৰণীয়া পথাৰত দিয়া ৪৫ বিঘা মাটিত মহাবিদ্যালয়ৰ স্থায়ী গৃহত পাঠদান আৰম্ভ হ'ল।

## তথ্যসূত্ৰ

শ্ৰেণী:অসমৰ শৈক্ষিক প্ৰতিষ্ঠান
সুবোধ সৰকাৰ

**সুবোধ সৰকাৰ** () জন্ম ১৯৫৮ চনত পশ্চিমবঙ্গৰ কৃষ্ণনগৰত। সৰকাৰ এজন বাঙালী কবি, লেখক, অনুবাদক আৰু সম্পাদক। *দ্বৈপায়ন হ্ৰদেৰ ধাৰে* কাব্যগ্ৰন্থৰ বাবে তেখেতে ২০১৩ চনত সন্মানীয় সাহিত্য অকাডেমি বঁটা লাভ কৰে। 

## জীৱনী
১৯৫৮ চনত পশ্চিমবঙ্গৰ কৃষ্ণনগৰত জন্মগ্ৰহণ কৰা সুবোধ সৰকাৰ এজন আধুনিক বাঙালী কবি। বৰ্তমান কলকাতাৰ চিটি কলেজত ইংৰাজী ভাষা সাহিত্যৰ অধ্যাপক হিচাপে কৰ্মৰত। তেওঁ *The Hyphenated Identities of Indian American Women Writers Writing in English* বিষয়ত গৱেষণা কৰি পি.এইচডি লাভ কৰে। প্ৰথম কবিতা পুথি *কবিতা ৭৮-৮০* সত্তৰৰ দশকৰ শেষৰ ফালে প্ৰকাশ হৈছিল। সাহিত্য অকাডেমিৰ *Indian Literature* পত্ৰিকাৰ প্ৰাক্তন সম্পাদক। সুবোধ সৰকাৰে প্ৰয়াত মল্লিকা সেনগুপ্তৰ সৈতে যুগ্মভাৱে *ভাষানগৰ* নামৰ আলোচনী এখনো সম্পাদনা আৰম্ভ কৰিছিল। ই বৰ্তমানো প্ৰকাশিত হৈ আছে। ২০১০ চনত সাহিত্য অকাডেমিয়ে আয়োজন কৰা ভাৰতীয় লেখকৰ প্ৰতিনিধি দলৰ সদস্য হিচাপে তেওঁ ৰাছিয়া আৰু তুৰস্ক ভ্ৰমণ কৰিছিল। বৰ্তমান পশ্চিমবঙ্গ চৰকাৰৰ কবিতা অকাডেমিৰ অধ্যক্ষৰ দায়িত্বত আছে।

## প্ৰকাশিত কাব্যগ্ৰন্থ

; স্ব-ৰচিত কাব্যগ্ৰন্থসমূহ হ'ল
*কবিতা ৭৮-৮০ (প্ৰকাশকঃ ৱেচিচ, কৃষ্ণনগৰ)
*ঋক্ষ মেঘ কথা (প্ৰথম প্ৰকাশঃ ১৯৮৩, প্ৰকাশকঃ অভিমান, হাওড়া)
*সোহাগ শৰ্বৰী (মল্লিকা সেনগুপ্তৰ সৈতে যৌথভাৱে। প্ৰথম প্ৰকাশঃ ১৯৮৫, প্ৰকাশকঃ অভিমান, হাওড়া)
*একা নৰকগামী (প্ৰথম প্ৰকাশঃ ১৯৮৮, প্ৰকাশকঃ প্ৰতিভাস)
*মৰণোত্তৰ জল (প্ৰথম প্ৰকাশঃ ১৯৯০, প্ৰকাশকঃ শতাব্দীৰ মুখ)
*চন্দ্ৰদোষ ওষুধে সাৰে না (প্ৰথম প্ৰকাশঃ ১৯৯১, প্ৰকাশকঃ প্ৰতিভাস)
*মৰুভূমিৰ গোলাপ (প্ৰথম প্ৰকাশঃ ১৯৯১, প্ৰকাশকঃ অমৃতলোক সাহিত্য মন্দিৰ)
*আড়াই হাত মানুষ (প্ৰথম প্ৰকাশঃ ১৯৯৩, প্ৰকাশকঃ বইপাড়া)
*ছিঃ (প্ৰথম প্ৰকাশঃ ১৯৯৩, প্ৰকাশকঃ আনন্দ পাব্লিচাৰ্ছ প্ৰাঃলিঃ)
*ৰাজনীতি কৰবেন না (প্ৰথম প্ৰকাশঃ ১৯৯৭, প্ৰকাশকঃ প্ৰতিভাস)
*ভালো জায়গাটা কোথায়? (প্ৰথম প্ৰকাশঃ ১৯৯৯)
*ধন্যবাদ, মৰীচিকা সেন (প্ৰথম প্ৰকাশঃ ১৯৯৯, প্ৰকাশকঃ কথা ও কাহিনী প্ৰাঃলিঃ)
*সব ৰাস্তা ৰোমে যায় না (প্ৰথম প্ৰকাশঃ ২০০১, প্ৰকাশকঃ পত্ৰলেখা)
*জেৰুজালেম থেকে মেদিনীপুৰ (প্ৰথম প্ৰকাশঃ ২০০১, প্ৰকাশকঃ সৃষ্টি প্ৰকাশন)
*কাল্লু (প্ৰথম প্ৰকাশঃ ২০০২, প্ৰকাশকঃ আনন্দ)
*কৃত্তিকায় সনেট ক্যাঙাৰু (প্ৰথম প্ৰকাশঃ ২০০৩, প্ৰকাশকঃ সপ্তৰ্ষি প্ৰকাশন)
*আমি কাৰো অন্ধকাৰ নই (প্ৰথম প্ৰকাশঃ ২০০৪, প্ৰকাশকঃ প্ৰতিভাস)
*মণিপুৰেৰ মা (প্ৰথম প্ৰকাশঃ ২০০৫, প্ৰকাশকঃ আনন্দ)
*যা উপনিষদ, তাই কোৰান (প্ৰথম প্ৰকাশঃ ২০০৬, প্ৰকাশকঃ আনন্দ)
*প্ৰেম ও পাইপগান (প্ৰথম প্ৰকাশঃ ২০০৮, প্ৰকাশকঃ আজকাল)
*চোদ্দ নম্বৰ ডেডবডি (প্ৰথম প্ৰকাশঃ ২০০৯)
*দ্বৈপায়ন হ্ৰদেৰ ধাৰে (প্ৰথম প্ৰকাশঃ ২০১০)
; অসমীয়া ভাষালৈ অনূদিত কাব্যগ্ৰন্থ
**দ্বৈপায়ন হ্ৰদৰ পাৰত* (২০১৮)
**সুবোধ সৰকাৰৰ কবিতা* (২০২০)
**মই কৃষ্ণকলি মাহাতো আৰু অন্যান্য কবিতা* (২০২৩)

## পুৰস্কাৰ আৰু সন্মান
তেওঁ লাভ কৰা পুৰস্কাৰ আৰু সন্মান সমূহ
#১৯৯৭ চনত শক্তি চট্টোপাধ্যায় বিনোদন বিচিত্ৰা পুৰস্কাৰ লাভ। 
#২০০০ চনত পশ্চিমবঙ্গ বাংলা অকাডেমি পুৰস্কাৰ লাভ। 
#২০১৩ চনত 'দ্বৈপায়ন হ্ৰদেৰ ধাৰে' কাব্যগ্ৰন্থৰ বাবে সাহিত্য অকাডেমি বঁটা লাভ। 
#২০১৫ চনত পশ্চিমবঙ্গ চৰকাৰৰ বঙ্গভূষণ বঁটা লাভ। 
#২০১৬ চনত গৌড়বঙ্গ বিশ্ববিদ্যালয়ৰ পৰা সন্মানীয় ডি.লিট উপাধি লাভ। 
#২০১৬ চনত সম্বলপুৰ বিশ্ববিদ্যালয়ৰ পৰা গংগাধৰ মেহেৰ ৰাষ্ট্ৰীয় বঁটা লাভ। 
## তথ্য সংগ্ৰহ

শ্ৰেণী:সাহিত্যিক
শ্ৰেণী:জীৱিত ব্যক্তি
শ্ৰেণী:বঙালী ভাষাৰ সাহিত্য অকাডেমি বঁটা বিজয়ী
শ্ৰেণী:বঙালী কবি
আমিনা আল আদৱান

**আমিনা আল আদৱান**,() এগৰাকী জৰ্ডানৰ লেখিকা, কবি আৰু সমালোচক। জৰ্ডানৰ লেখক সংস্থাৰ অন্যতম প্ৰতিষ্ঠাপক। সাংস্কৃতিক মন্ত্ৰালয়ত কাম কৰিছিল আৰু আফকাৰ আলোচনী, Swt Algeel magazine আৰু ফুনুন আলোচনীৰ মুখ্য সম্পাদক আছিল। জৰ্ডানৰ মহিলা সংঘৰ প্ৰাক্তন সদস্য হিচাপে তেওঁ জৰ্ডানৰ মহিলা আন্দোলনত অংশগ্ৰহণ কৰিছিল।
## জন্ম আৰু শিক্ষা
আমিনা আল আদৱানৰ জন্ম হৈছিল জৰ্ডানৰ আম্মানত। ইজিপ্তৰ ঈন শ্বামছ বিশ্ববিদ্যালয়(Ain Shams University)ত অধ্যয়ন কৰি ১৯৭০ চনত কলা শাখাৰ দৰ্শনত স্নাতক ডিগ্ৰী লাভ কৰে। এবছৰৰ পাছত কাইৰোৰ আমেৰিকান বিশ্ববিদ্যালয়ৰ পৰা সাহিত্য সমালোচনাত ডিপ্লমা লাভ কৰে। স্নাতক ডিগ্ৰী লাভ কৰাৰ পিছত তেওঁ ১৯৭১ চনৰ পৰা ১৯৮২ চনলৈকে আফকাৰ আলোচনী,  Swt Algeel আলোচনী আৰু ফুনুন আলোচনীকে ধৰি কেইবাখনো আৰবী আলোচনীৰ মুখ্য সম্পাদক হিচাপে সাংস্কৃতিক মন্ত্ৰালয়ত কাম কৰে। গোটেই জীৱন কালত তেওঁ আঠচল্লিশখন কবিতা গ্ৰন্থ প্ৰকাশ কৰিছিল। তদুপৰি সমসাময়িক আৰবী সাহিত্য আৰু উপন্যাসৰ ওপৰত প্ৰবন্ধ লিখা, আৰু সমসাময়িক জৰ্ডানৰ সাহিত্যৰ ওপৰত তেওঁ সাহিত্য আৰু সমালোচনাত্মক অধ্যয়ন কৰিছিল।
## সাহিত্য-কৰ্ম
তেওঁৰ কিছু সাহিত্য হ’ল:

*এ হোম উইথ ন' ৱালছ (A Home with No Walls, ১৯৮২)
*ইন ফ্ৰন্ট অৱ দ্য বেৰিয়াৰ (In Front of The Barrier, ১৯৮৩)
*মেটালিক ৰুমছ অৱ বাপ্তিজম্ (Metallic Rooms of Baptism, ১৯৮৫)
*লছ অৱ ৱেইট (Loss of Weight, ১৯৮৬)
*ৰিবেলিয়াছ ভয়চ(Rebellious Voices, ১৯৮৬)
*আৰব ফেচেচ (Arab Faces, ১৯৯১)
*ডেথ চেণ্টেন্সেচ (Death Sentences, মূল: Aḥkam al-i'dām)
*মুস্তাফা ছা’দ (Mustafa Sa’d, ১৯৯৩)
*বিটাৰ কফি (Bitter Coffee, মূল: Qahwah murrah) (২০০৩)
*ডেষ্ট্ৰইড ৱাল (The Destroyed Wall, মূল: আল-ছুৰ আল-মাহদুম, ২০০৪)
*হিজ ব্লাড ইজ নট ব্লু (His Blood is Not Blue, মূল: Damuhu laysa azraq)
*ৰেড ব্লাড ছেলচ (Red Blood Cells, মূল: Kurayyāt dam ḥamrāʼ)
* ব্লেক স্মোক (Black Smoke, মূল: Dukhan aswad)
*ব্লাড চাৰ্কিটচ্ (Blood Circuits, মূল: Dawāʼir al-dam)
*এ পিল (A Pill, মূল: Ḥabbat dawāʼ)

### কিতাপ
কেৰিয়াৰৰ সময়ছোৱাত তেওঁ লিখা কেইখনমান কিতাপ:
*সমসাময়িক জৰ্ডানীয় সাহিত্যৰ অধ্যয়ন (১৯৭৬)
*সমসাময়িক আৰবী উপন্যাসৰ ওপৰত প্ৰবন্ধ (১৯৭৬)
*সমালোচনাত্মক পঠন
*আমিনা আল আদৱানৰ ৰচনাৰ সমালোচনাত্মক পঠন
#### ইংৰাজী ভাষাত কবিতা সংকলন
*ৰিবেলিয়াছ ভয়চ
*আৰব ফেচেচ্

## তথ্য সূত্ৰ

শ্ৰেণী:সাহিত্যিক
শ্ৰেণী:নাৰী
শ্ৰেণী:সমালোচক
শ্ৰেণী:কবি
বিশ্বজিৎ দৈমাৰী

**বিশ্বজিৎ দৈমাৰী** এজন ভাৰতীয় ৰাজনীতিবিদ। ১৯৭১ চনৰ ৪ ফেব্ৰুৱাৰী তাৰিখে তেওঁ জন্ম লাভ কৰে। তেওঁ ২০২১ চনৰ পৰা অসম বিধানসভা অধ্যক্ষ হিচাপে কাৰ্যনিৰ্বাহ কৰি আছে। ২০২১ চনত অসম বিধানসভাত নিৰ্বাচনত পানেৰী সমষ্টিক প্ৰতিনিধিত্ব কৰি বিপুল ভোটত জয়লাভ কৰে। তেওঁ ২০২১ চনৰ পৰা বৰ্তমানলৈ ভাৰতীয় জনতা পাৰ্টি ৰ সদস্য হিচাপে কাৰ্যনিৰ্বাহ কৰি আছে। ২০০৮ চনৰ পৰা ২০২০ চনলৈ বড়োলেণ্ড পিপলছ ফ্ৰণ্টৰ সদস্য হিচাপে ৰাজ্য সভাৰ সংসদ আছিল। তেওঁ প্ৰথমবাৰৰ বাবে ২০০১ চনৰ পৰা ২০০৬ চনলৈ অসম বিধানসভাৰ সদস্য হিচাপে নিৰ্বাচিত হৈছিল। ২০১৪ চনৰ পৰা ২০২০ চনলৈ দ্বিতীয় কাৰ্যকালৰ বাবে বড়োলেণ্ড পিপলছ ফ্ৰণ্ট দলৰ পৰা সাংসদ আৰু ২০২১ চনত আকৌ কিছু দিনৰ বাবে ভাৰতীয় জনতা পাৰ্টিৰ পৰা ৰাজ্যসভা সংসদ হিচাপে নিৰ্বাচিত হয়। ২০২০ চনৰ নৱেম্বৰ মাহত বডোলেণ্ড ক্ষেত্ৰীয় পৰিষদ নিৰ্বাচনৰ পূৰ্বে দৈমাৰীয়ে বিপিএফ দল ত্যাগ কৰি ভাৰতীয় জনতা পাৰ্টি দলত যোগদান কৰে।

## ব্যক্তিগত জীৱন
তেওঁ অসমৰ বাক্সা জিলাৰ সুৱাগপুৰ নামৰ গাঁৱৰ সুৰেন্দ্ৰ দৈমাৰী আৰু ফেদাব দৈমাৰীৰ পৰিয়ালত দৈমাৰীৰ জন্ম হৈছিল। তেওঁ কোকৰাঝাৰ কলেজৰ পৰা উচ্চতৰ মাধ্যমিক শিক্ষা লাভ কৰে। ১৯৯৯ চনৰ ৪ ডিচেম্বৰত তেওঁ মিনা ব্ৰহ্ম দৈমাৰীৰ সৈতে বিবাহপাশত আবদ্ধ হয়।
## অধিষ্ঠিত পদসমূহ
দৈমাৰীৰ ৰাজনৈতিক পদ:-
* ২০০১–২০০৬ – অসম বিধানসভাৰ সদস্য। 
* ২০০৬–২০০৮ – অধ্যক্ষ, অসম এপেক্স ৱেভাৰছ এণ্ড আৰ্টিচনছ কো-অপাৰেটিভ ফেডাৰেচন লিমিটেড, অসম চৰকাৰ। 
* ২০০৮ চনৰ এপ্ৰিলৰ পৰা ২০২১ নৱেম্বৰলৈ – ৰাজ্যসভালৈ নিৰ্বাচিত। 
* ছেপ্টেম্বৰ ২০১০ – সদস্য, অধীনস্থ আইন প্ৰণয়ন সমিতি। 
* ২০০৮ চনৰ মে’ৰ পৰা ২০০৯ চনৰ মে’লৈকে – পৰিবহণ, পৰ্যটন, আৰু সংস্কৃতিৰ সমিতিৰ সদস্য। 
* ২০০৮ চনৰ মে’ৰ পৰা ২০০৯ চনৰ মে’লৈ – ৰে’ল মন্ত্ৰালয়ৰ পৰামৰ্শদাতা সমিতিৰ সদস্য। 
* ২০০৯ চনৰ আগষ্টৰ পৰা বৰ্তমানলৈকে – ৰে’ল মন্ত্ৰালয়ৰ পৰামৰ্শদাতা সমিতিৰ সদস্য। 
* ২০০৯ চনৰ আগষ্টৰ পৰা বৰ্তমানলৈকে – ৰাসায়নিক আৰু সাৰ সমিতিৰ সদস্য। 
* ২০২১–বৰ্তমান – অসম বিধানসভাৰ সদস্য। 
* ২০২১–বৰ্তমান – অসম বিধানসভাৰ অধ্যক্ষ। 

## তথ্যসূত্ৰ
হেণ্ড্ৰিক আডামছন

**হেণ্ড্ৰিক আডামছন** () ; (জন্ম: ৬ অক্টোবৰ, ১৮৯১ – মৃত্যু: ৭ মাৰ্চ, ১৯৪৬) এজন  ইষ্টোনিয়ান কবি আৰু শিক্ষক আছিল। 

তেওঁ ভিলজাণ্ডি কাউন্টিৰ কাৰ্ষ্টনা পেৰিছৰ (বৰ্তমান ভিলজাণ্ডি পেৰিছৰ ভেইছজাৰ্ভে গাঁৱত) মেটছাকুৰু গাঁৱৰ পাট্সি ফাৰ্মষ্টেডত এজন দৰ্জীৰ পুত্ৰ হিচাপে জন্মগ্ৰহণ কৰিছিল। ১৯১১ চনত তেওঁ টৰ্মা ভটিকভেৰে শিক্ষা মন্ত্ৰালয়ত শিক্ষক হিচাপে কাম কৰিবলৈ আৰম্ভ কৰে। এই সময়ছোৱাত তেওঁ কেইবাটাও চুটিগল্প (গদ্যত) আৰু  কবিতা বাতৰি কাকতত প্ৰকাশ কৰে। এই ৰচনাসমূহে সাহিত্য সমালোচক ফ্ৰিডেবাৰ্ট টুগলাছৰ দৃষ্টি আকৰ্ষণ কৰিছিল।

১৯১৯ চনৰ পৰা ১৯২৭ চনলৈকে তেওঁ কাৰ্ষ্টনাৰ প্ৰাথমিক বিদ্যালয়ৰ মুৰব্বী আছিল। ইয়াৰ পিছত তেওঁ এজন পেছাদাৰী লেখক আৰু ইষ্ট’নিয়াৰ লেখক সংঘৰ সদস্য হৈ পৰে।

আডামছনে এস্পেৰেণ্টো ভাষাতো লিখিছিল। তেওঁৰ ইষ্ট’নিয়াৰ সকলো গ্ৰন্থ এস্পেৰেণ্টো ভাষালৈ অনুবাদ কৰা হৈছে।

উল্লেখযোগ্য কবিতাসমূহৰ ভিতৰত আছে "মুলগিমা" (টাৰ্টু, ১৯১৯), "ইনিমেন" (টাৰ্টু, ১৯২৫),  "Tõus ja mõõn" (টাৰ্টু, ১৯৩১), "Kolletuspäev" (টাৰ্টু, ১৯৩৪), "Mälestuste maja" (টাৰ্টু, ১৯৩৬) and "Linnulaul" (টাৰ্টু, ১৯৩৭)। তেওঁ "কুল্ডব্লণ্ড নেইট্সি" আৰু "ৰোহেলিন চিছালিক" (টাৰ্টু, ১৯২৫) উপন্যাসও প্ৰকাশ কৰে।

## তথ্য সংগ্ৰহ

## বাহ্যিক সংযোগ
* Hendrik Adamson at Estonian Writers' Online Dictionary

শ্ৰেণী:কবি
শ্ৰেণী:লেখক
যথাৰ্থ অৰ্থবিজ্ঞান

**যথাৰ্থ অৰ্থবিজ্ঞানে** () বিষয়সমূহ যেনেদৰে থাকে তেনেদৰেই অধ্যয়ন কৰে।  অৰ্থাৎ যি অৰ্থবিজ্ঞানত বিষয়সমূহ যেনেদৰে থাকে তেনেদৰেই অধ্যয়ন কৰা হয় তাক যথাৰ্থ অৰ্থবিজ্ঞান বোলে। যথাৰ্থ অৰ্থবিজ্ঞানে অৰ্থনৈতিক সিদ্ধান্তসমূহৰ ওপৰত মূল্য বিচাৰ আৰোপ নকৰে। ইয়াৰ লক্ষ্য হৈছে অৰ্থনৈতিক বিষয়সমূহৰ প্ৰকৃত বিৱৰণ প্ৰদান কৰা। 

উদাহৰণস্বৰূপে, ‘ভাৰতবৰ্ষ হৈছে অত্যাধিক জনসংখ্যাৰ দেশ’, ‘ভাৰতীয় দৰসূচী বৃদ্ধি পাই আছে’ আদি।

## তথ্য সংগ্ৰহ

শ্ৰেণী:অৰ্থনীতি
সমষ্টিবাদী অৰ্থনীতি

**সমষ্টিবাদী অৰ্থনীতি** () হ’ল অৰ্থনীতিৰ এটা ভাগ য’ত সামগ্ৰীক ভাৱে অৰ্থনীতিখন বা সমগ্ৰ অৰ্থনীতিখনৰ সমষ্টিবোৰৰ আচৰণ অধ্যয়ন কৰা হয়।  সমাজৰ সমষ্টিগত অৰ্থনৈতিক বিষয়সমূহ, যেনে - সম্পূৰ্ণ নিয়োগ সমস্যা, সৰ্বমুঠ ৰাষ্ট্ৰীয় উৎপাদন, সামগ্ৰিক চাহিদা, সামগ্ৰিক যোগান, ৰাষ্ট্ৰীয় সঞ্চয় আৰু বিনিয়োগ ইত্যাদিৰ অধ্যয়নেই হৈছে সমষ্টিবাদী অৰ্থনীতি।

## সংজ্ঞা
সমষ্টিবাদী অৰ্থনীতিৰ ইংৰাজী প্ৰতিশব্দ *Macroeconomics* (মেক্ৰইকনমিক্স) শব্দটো গ্ৰীক শব্দ ‘Makros’ (মেক্ৰছ) ৰ পৰা আহিছে যাৰ অৰ্থ হৈছে বৃহৎ বা ডাঙৰ। 

সমষ্টিবাদী অৰ্থনীতিৰ সূত্ৰ হ’ল - “অৰ্থনৈতিক বিশ্লেষণৰ সেই ভাগকেই সমষ্টিবাদী অৰ্থনীতি বুলি ক’ব পাৰি, যি ভাগে এটা বিশেষ গোটৰ পৰিৱৰ্তে আটাইবোৰ গোটৰ অৰ্থনৈতিক আচৰণ একেলগে অধ্যয়ন কৰে।”

## বিকল্প নাম
সমষ্টিবাদী অৰ্থনীতিক **‘আয় আৰু নিয়োগ তত্ত্ব’** বুলিও কোৱা হয়। যিহেতু ইয়াৰ সৰ্বাধিক গুৰুত্বপূৰ্ণ বিষয়সমূহ সমাজৰ আয় আৰু নিয়োগ নিৰ্ধাৰণৰ সৈতে জড়িত সেইবাবে ইয়াক ‘আয় আৰু নিয়োগ তত্ত্ব’ বুলিও অভিহিত কৰা হয়। 

## সমষ্টিবাদী অৰ্থনীতিৰ পৰিসৰ
সমষ্টিবাদী অৰ্থনীতিৰ পৰিসৰ অতি ব্যাপক। ইয়াৰ পৰিসৰখিনি ৰাষ্ট্ৰীয় আয়, উৎপাদন আৰু নিয়োগৰ স্তৰ নিৰ্ধাৰণ কৰা উপাদানবোৰৰ বিশ্লেষণ,বিতৰণ তত্ত্ব,অৰ্থনৈতিক উন্নয়ন আৰু ইয়াৰ দীৰ্ঘম্যাদী অৰ্জন পদ্ধতি,আন্তৰ্জাতিক বাণিজ্য তত্ত্ব, মুদ্ৰা, বাণিজ্য চক্ৰ আৰু মুদ্ৰাস্ফীতি বা মুদ্ৰা অৱক্ষয় আদিলৈ বিস্তৃত। 
## তথ্য সংগ্ৰহ

শ্ৰেণী:অৰ্থনীতি
অনিল আম্বানী

**অনিল ধীৰুভাই আম্বাণী**( জন্ম ৪ জুন ১৯৫৯) এজন ভাৰতীয় ব্যৱসায়ী, ৰিলায়েন্স গ্ৰুপ (ৰিলায়েন্স এ ডি এ গ্ৰুপ)ৰ অধ্যক্ষ আৰু পৰিচালন সঞ্চালক। ২০০৬ চনৰ জুলাই মাহত ৰিলায়েন্স ইণ্ডাষ্ট্ৰীজ লিমিটেডৰ পৰা বিচ্ছেদৰ পিছত ৰিলায়েন্স গ্ৰুপ গঠন কৰা হয়। তেওঁ ৰিলায়েন্স কেপিটেলকে ধৰি কেইবাটাও ষ্টক তালিকাভুক্ত নিগমৰ নেতৃত্ব দিছিল। যেনে ৰিলায়েন্স ইনফ্ৰাষ্ট্ৰাকচাৰ, ৰিলায়েন্স পাৱাৰ আৰু ৰিলায়েন্স কমিউনিকেচনএসময়ত বিশ্বৰ ষষ্ঠ ধনী ব্যক্তি আম্বাণীয়ে ২০২০ চনৰ ফেব্ৰুৱাৰী মাহত ব্ৰিটেইনৰ আদালতৰ সন্মুখত দেউলীয়া ঘোষণা কৰিছিল। তেওঁ ২০০৪ চনৰ পৰা ২০০৬ চনলৈ ভাৰতীয় সংসদ ৰ উচ্চ সদনত উত্তৰ প্ৰদেশৰ পৰা স্বাধীন সাংসদ হিচাপে কাৰ্যনিৰ্বাহ কৰিছিল।

## ব্যক্তিগত জীৱন
আম্বানি ভাৰতৰ গুজৰাট ৰাজ্যৰ কঠীয়াৱাৰ অঞ্চলৰ জুনাগাধৰ ওচৰৰ চোৰৱাড গাঁৱৰ এটি গুজৰাটী পৰিয়ালত জন্ম গ্ৰহণ কৰে। 
তেওঁ বস্ত্ৰ উদ্যোগী ধীৰুভাই আম্বাণী আৰু তেওঁৰ পত্নী শ্ৰীমতী কোকিলাবেন আম্বাণীৰ কনিষ্ঠ পুত্ৰ। উপনগৰ মুম্বাইত কোকিলাবেন ধীৰুভাই আম্বাণী হাস্পতাল প্ৰতিষ্ঠা কৰা এগৰাকী নিষ্ঠাবান গৃহকৰ্মী কোকিলাবেন আম্বাণী। চাৰিটা সন্তানৰ ভিতৰত অনিল অন্যতম। তেওঁৰ জেষ্ঠ ভাতৃ মুকেশ আম্বাণী আৰু দুগৰাকী ভগ্নী শ্ৰীমতী নীনা কোথাৰী (প্ৰয়াত ভদ্ৰ শ্যাম কোথাৰীৰ পত্নী) আৰু শ্ৰীমতী ড. দীপ্তি ছালগাওকাৰ (দত্তৰাজ ছালগনকাৰৰ পত্নী)। 
অনিল আম্বাণী অভিনেত্ৰী টিনা মুনিমৰ সৈতে ১৯৯১ চনত বিবাহপাশত আৱদ্ধ হৈছিল।

## পুৰস্কাৰ আৰু স্বীকৃতি
* ভাৰতৰ আগশাৰীৰ ব্যৱসায়িক আলোচনী বিজনেছ ইণ্ডিয়াৰ দ্বাৰা ‘১৯৯৭ চনৰ বছৰৰ শ্ৰেষ্ঠ ব্যৱসায়ী’ বঁটা প্ৰদান কৰা হয়।
* দ্য টাইমছ অৱ ইণ্ডিয়া – টিএনএছ, ডিচেম্বৰ ২০০৬ৰ দ্বাৰা কৰা এক সমীক্ষাত ‘বছৰৰ ব্যৱসায়ী’ সন্মান প্ৰদান কৰে। 
* ইণ্ডিয়া টুডে আলোচনী দ্বাৰা আগষ্ট ২০০৬ অনুষ্ঠিত হোৱা দ্বিবাৰ্ষিক মুড অৱ দ্য নেচন সমীক্ষাত ব্যৱসায়িক নেতাসকলৰ মাজত ‘শ্ৰেষ্ঠ আদৰ্শ’ হিচাপে সন্মানিত কৰা হয়। 
* Platts Global Energyপৰা ‘২০০৪ চনৰ বছৰৰ শ্ৰেষ্ঠ চিইঅ(CEO)’’ বঁটা সন্মানিত কৰা হয়। 
* বম্বে 'মেনেজমেণ্ট এছ’চিয়েশ্যনৰ'দ্বাৰা অক্টোবৰ,২০০২ 'দ্শকৰ উদ্যোগী বঁটা’ প্ৰদান। 
* ৰিলায়েন্সৰ বহু ব্যৱসায়িক ক্ষেত্ৰত বিশ্বব্যাপী নেতা হিচাপে প্ৰতিষ্ঠা কৰাত তেওঁৰ অৱদানৰ স্বীকৃতি স্বৰূপে ৱাৰ্টন ইণ্ডিয়া ইকনমিক ফ'ৰাম (WIEF) দ্বাৰা ডিচেম্বৰ ২০০১ প্ৰথম ৱাৰ্টন ইণ্ডিয়ান প্ৰাক্তন ছাত্ৰ বঁটা প্ৰদান কৰা হয়। 
## তথ্য সংগ্ৰহ

শ্ৰেণী:ব্যৱসায়ী
শ্ৰেণী:উদ্যোগপতি
সৌম্য সৰকাৰ

**সৌম্য সৰকাৰ**(; জন্ম ২৫ ফেব্ৰুৱাৰী ১৯৯৩) এজন বাংলাদেশী ক্ৰিকেটাৰ। তেওঁ এজন বাওঁহতীয়া বেটছমেন আৰু সোঁহতীয়া মধ্যমীয়া-বেগী বলাৰ; যি মূলতঃ অপেনিং বেটছমেন হিচাপে পৰিচিত। টি-২০ বিশ্বকাপৰ মেচত প্ৰথম অভাৰত ২ ছয় কৰা একমাত্ৰ বেটছমেন আৰু এদিনীয়া ইনিংছত বাংলাদেশৰ হৈ দ্বিতীয় সৰ্বাধিক ব্যক্তিগত ৰাণ সংগ্ৰহকাৰী বেটছমেন। সৰকাৰে কুমিলা ৱাৰিয়ৰ্ছৰ হৈ বাংলাদেশ প্ৰিমিয়াৰ লীগ, খুলনা বিভাগ ৰাষ্ট্ৰীয় ক্ৰিকেট লীগ আৰু ঢাকা প্ৰিমিয়াৰ ডিভিজনত প্ৰাইম বেংক ক্ৰিকেট ক্লাববাংলাদেশ প্ৰিমিয়াৰ লীগ ড্ৰাফটত তেওঁক ঢাকা ডমিনেটৰছ দ্বাৰা ড্ৰাফট কৰা হৈছে। তেওঁ ক্ৰিকেটৰ "পেৰিস্কোপ শ্বট"ৰ উদ্ভাৱক। 

## ব্যক্তিগত জীৱন
সৰকাৰৰ জন্ম হৈছিল সতখিৰা, বাংলাদেশৰ এটি বঙালী হিন্দু পৰিয়ালত। তেওঁৰ নাম সৌম্য শান্তো সৰকাৰ আছিল যদিও পিছলৈ তেওঁৰ নামৰ পৰা ‘শান্ত’ শব্দটো বাদ পৰিল। ২০২০ চনৰ ২৭ ফেব্ৰুৱাৰীত সৰকাৰে দীৰ্ঘদিনীয়া প্ৰেমিকা প্ৰিয়ন্তী দেৱনাথ পূজাৰ সৈতে বিবাহপাশত আবদ্ধ হয়।
## আন্তঃৰাষ্ট্ৰীয় ক্ৰিকেট কেৰিয়াৰ
২০১৩ চনৰ নৱেম্বৰ মাহত সৰকাৰে নিউজিলেণ্ডৰ বিৰুদ্ধে এককালীন খেলৰ বাবে বাংলাদেশৰ টি-২০ দলত অন্তৰ্ভুক্ত হৈছিল যদিও চূড়ান্ত একাদশত স্থান নাপালে। ২০১৪ চনত জিম্বাৱেৰ বিৰুদ্ধে বাংলাদেশৰ ঘৰুৱা শৃংখলাৰ বাবে সৰকাৰক দলত অন্তৰ্ভুক্ত কৰা হয় আৰু ২০১৪ চনৰ ১ ডিচেম্বৰত বাংলাদেশৰ হৈ এদিনীয়া আন্তঃৰাষ্ট্ৰীয় খেলৰ অভিষেক আৰম্ভ কৰে। সৰকাৰে ২০১৫ ক্ৰিকেট বিশ্বকাপ বাংলাদেশক প্ৰতিনিধিত্ব কৰিছিল। তেওঁ মহম্মদ কাইফ আৰু উমৰ আকমলৰ দৰে বিশ্বকাপৰ এখন খেলত সৰ্বাধিক কেচ ধৰাৰ অভিলেখ সৃষ্টি কৰে। সৰকাৰে ২০১৫ চনৰ এপ্ৰিল মাহত বাংলাদেশৰ হৈ পাকিস্তানৰ বিৰুদ্ধে সুন্দৰ খেল প্ৰদৰ্শন কৰে। তেওঁ ২০১৫ চনৰ এপ্ৰিল মাহত টেষ্টত পাকিস্তানৰ বিৰুদ্ধে ভাল খেল দেখুৱায়। বাংলাদেশৰ ১০০ সংখ্যক টেষ্ট মেচতো সৰকাৰে খেলিছিল য’ত তেওঁলোকে নিজৰ ঘৰুৱা মাটিত শ্ৰীলংকাক পৰাস্ত কৰিছিল। সেই ঐতিহাসিক টেষ্ট মেচখনত তেওঁ গুৰুত্বপূৰ্ণ ভূমিকা পালন কৰিছিল। প্ৰথম ইনিংছত ৬১ ৰান সংগ্ৰহ কৰিছিল আৰু ৫টা কেচ ধৰিছিল। যিটো বাংলাদেশৰ হৈ যিকোনো খেলুৱৈয়ে এখন টেষ্ট মেচত সৰ্বাধিক কেচ ধৰিছিল। ২০১৯ চনত সৰকাৰে নিউজিলেণ্ডৰ বিৰুদ্ধে Seddon Park ত প্ৰথম টেষ্ট শতক অৰ্জন কৰি তামিম ইকবালৰ সমান অভিলেখ কৰে। ২০২১ চনৰ জুলাই মাহত জিম্বাবুৱেৰ বিৰুদ্ধে খেলা টি-২০ দলত তেওঁৰ নাম অন্তৰ্ভুক্ত কৰা হয়। প্ৰথম টি-২০ এদিনীয়া ক্ৰিকেটত তেওঁ ১০০০ সংখ্যক টি-২০ ৰান সংগ্ৰহ কৰি ১০০০ টি-২০ ৰান কৰা মাত্ৰ পঞ্চমজন বাংলাদেশী বেটছমেন হিচাপে পৰিগণিত হয়। ২০২১ চনৰ ছেপ্টেম্বৰ মাহত তেওঁক আইচিচি টি২০ পুৰুষ বিশ্বকাপ (2021 ICC Men's T20 World Cup) বাংলাদেশ দলত তেওঁৰ নাম অন্তৰ্ভুক্ত কৰা হয়। ২০২৩ চনৰ ডিচেম্বৰ মাহত নিউজিলেণ্ড ভ্ৰমণ সৰকাৰে সুন্দৰ খেল প্ৰদৰ্শন কৰে। 

## তথ্যসূত্ৰ

শ্ৰেণী:ক্ৰীড়াবিদ
শ্ৰেণী:বাংলাদেশী ক্ৰিকেটাৰ
শ্ৰেণী:বাংলাদেশী হিন্দু
ৰ'জেছ থেছৰাছ

***ৰ'জেছ থেছৰাছ*** (***Roget's Thesaurus***) ইংৰাজী ভাষাৰ এখন বহুপঠিত থেছৰাছ বা শব্দকোষ। ব্ৰিটিছ চিকিৎসক, প্ৰাকৃতিক ধৰ্মতত্ব অধ্যয়নকৰ্তা আৰু শব্দ-বিজ্ঞানী পিটাৰ মাৰ্ক ৰ'জেই (১৭৭৯–১৮৬৯) ১৮০৫ চনত এইখন লিখি উলিয়াইছিল।

## ইতিহাস
১৮৫২ চনৰ ২৯ এপ্ৰিলত ৰ'জেছ থেছৰাছ' ৰাইজৰ বাবে মুকলি হয়। জেৰেমী বেন্থামৰ বস্তুবাদী শিক্ষণসমূহে ৰ'জেক অনুপ্ৰাণিত কৰিছিল আৰু তেওঁ কোৱা মতে "যিসকলে দুখেৰে খেপিয়াই ফুৰিছে আৰু লিখাৰ জটিলতাত কষ্ট কৰিছে  এইখন কিতাপে সহায়ৰ হাত আগবঢ়াইছে"। কাৰ্পল্‌ছ পাণ্ডুলিপি সংগ্ৰহালয়ত প্ৰথম পাণ্ডুলিপি সংৰক্ষিত হৈ আছে।

ৰ'জেৰ শ্ৰেণীবদ্ধকৰণ আৰু উপশ্ৰেণীকৰণ লেইবনিজৰ দৰ্শনৰ ভিত্তিত কৰা হৈছিল যি নিজেই এৰিষ্ট'টলৰ আৰু আন লোকৰ কৰ্মৰ ভেঁটিত গঢ়া হৈছিল। ৰ'জেৰ প্ৰথম পাঠ "abstract relations"-ত এৰিষ্ট'টলৰ শ্ৰেণীকৰণৰ কিছু ভাগ সন্নিৱিষ্ট কৰা হৈছে।

## সমল
ৰ'জেই প্ৰথম প্ৰকাশৰ পাতনিত তেওঁৰ শব্দকোষৰ বিষয়ে কৈছে:

*ৰ'জেছ থেছৰাছ* ছটা প্ৰাথমিক পাঠত বিভক্ত। প্ৰতিটো পাঠৰ একাধিক ভাগ আছে আৰু সেইবোৰৰ পৰিচ্ছেদ আছে। ইয়াক অৰ্থৰ সম্পৰ্ক থকা শব্দবোৰৰ হাজাৰ ডালযুক্ত এজোপা গছৰ লগত তুলনা কৰিব পাৰি। শব্দবোৰ পোনে পোনে প্ৰতিশব্দ নহয়, সেইবোৰ অৰ্থ বা ভাৱ ওচৰ চপাহে। সকলোতকৈ সাধাৰণ শব্দটোক একেবাৰে ওপৰত ৰাখি গোটেই গোটটোৰ নাম তাৰেই দিয়া হয়।

## সংস্কৰণ
প্ৰথম সংস্কৰণত ১৫০০০ শব্দ আছিল আৰু পৰৱৰ্তী সংস্কৰণবোৰত ইয়াৰ পৰিবৰ্ধন হৈ আহিছে। শেহতীয়া সংস্কৰণ (অষ্টম) প্ৰায় ৪,৪৩,০০০ শব্দ আছে। সমকালীন শব্ব্দবোৰ থকাকৈ কিতাপখন সময়ে সময়ে নবীকৰণ কৰা হয়; কিন্তু প্ৰতিটো সংস্কৰণতে ৰ'জেই দেখুৱাই যোৱা শ্ৰেণীকৰণ অনুসৰণ কৰা হয়। "Roget" নামটো সংযুক্ত ৰাজ্য আৰু আন কোনো কোনো ঠাইত ট্ৰেডমাৰ্ক কৰা হৈছে। কিন্তু আমেৰিকা যুক্তৰাষ্ট্ৰত এই নাম সংৰক্ষিত নহয় আৰু কোনো শব্দকোষৰ শিৰোনামত "Roget" থকা মানেই ৰ'জেৰ লগত সম্পৰ্কীয় নুবুজায়, শব্দকোষৰ সাধাৰণ নাম হিচাপেহে ইয়াৰ ব্যৱহাৰ হয়।

## তথ্যসূত্ৰ

## গ্ৰন্থপঞ্জী

* 
* 
* 
* 
* 
* 
* 

## বাহ্যিক সংযোগ

* ''Roget's Thesaurus'': কাৰ্পল্‌ছ পাণ্ডুলিপি সংগ্ৰহালয়ত সংৰক্ষিত মৌলিক পাণ্ডুলিপি
* Searchable 1911 version hosted by the University of Chicago
* ''Roget's Thesaurus'' at Project Gutenberg
* ''Roget's Hyperlinked Thesaurus'' - (No longer maintained)

* ROGETS THESAURUS, encyclopedia.com
* Peter Mark Roget, britannica.com
* The Remarkable Roget's Thesaurus, merriam-webster.com

শ্ৰেণী:গ্ৰন্থ
নেক্সাছ (গ্ৰন্থ)

**নেক্সাছ (এ ব্ৰিফ হিষ্ট্ৰি অৱ ইনফৰমেছন নেটৱৰ্কছ ফ্ৰম দ্য ষ্টন এজ টু এ আই)** () হৈছে লেখক-ইতিহাসবিদ য়ুভাল নোৱাহ হাৰাৰীৰ এখন  গ্ৰন্থ। ২০২৪ চনৰ ১০ ছেপ্টেম্বৰত ইংৰাজী ভাষাত ৰেণ্ডম হাউছৰ দ্বাৰা গ্ৰন্থখন প্ৰকাশিত হয়৷ কিতাপখনত হাৰাৰীয়ে প্ৰস্তৰ যুগৰ পৰা আৰম্ভ কৰি একবিংশ শতিকাৰ কৃত্ৰিম বুদ্ধিমত্তা-নিৰ্ভৰ তথ্যৰ পৃথিৱীখনক ঐতিহাসিক দৃষ্টিৰে আলোকপাত কৰিছে৷ 
## লেখকৰ বিষয়ে

**য়ুভাল নোৱা হাৰাৰি** (হিব্ৰু: יובל נח הררי}}; জন্ম-২৪ ফেব্ৰুৱাৰী ১৯৭৬) হৈছে এগৰাকী ইজৰাইলী ইতিহাসবিদ, প্ৰসিদ্ধ লেখক, আৰু জেৰুজালেমৰ হিব্ৰু বিশ্ববিদ্যালয়ৰ এগৰাকী অধ্যাপক।[1] তেওঁ বহুকেইখন জনপ্ৰিয় বিজ্ঞান-সাহিত্যৰ লেখক। তেওঁৰ তিনিখন গ্ৰন্থৰ নাম হৈছে চেপিয়েনছ: এ ব্ৰিফ হিষ্ট্ৰী অৱ হিউমেনকাইণ্ড (২০১৪), হ'ম' ডিউছ: এ ব্ৰিফ হিষ্ট্ৰী অৱ টুম'ৰ' (২০১৬), আৰু টুৱেণ্টি ওৱান লেছনছ্ ফ'ৰ দ্য টুৱেণ্টি ফাৰ্ষ্ট চেঞ্চুৰী(২০১৮)। *নেক্সাছ* তেওঁৰ শেহতীয়া গ্ৰন্থ৷ তেওঁৰ ৰচনাসমূহে মুক্ত মন, তথ্য-প্ৰযুক্তি, সচেতনতা, বুদ্ধিমত্তা আৰু সুখক সামৰি লয়।
## গ্ৰন্থখনৰ চমু পৰিচয়
আমি মানৱ ইতিহাসৰ সবাতোকৈ গুৰুত্বপূৰ্ণ তথ্য-বিপ্লৱৰ মধ্যবিন্দুত আছোঁ। ইয়াৰ বিষয়ে অধিক জানিবলৈ হ’লে আমি আমাৰ অতীত সম্পৰ্কে জানি ল'ব লাগিব৷ সহযোগিতাৰ বৃহৎ নেটৱৰ্ক গঢ়ি মানৱতাই ক্ষমতা লাভ কৰে, কিন্তু এই নেটৱৰ্ক গঢ়ি তোলা আৰু ৰক্ষণাবেক্ষণ কৰাৰ আটাইতকৈ সহজ উপায় হ’ল কল্পকাহিনী, কল্পনা, গণ ভ্ৰম বিয়পাই দিয়া। একবিংশ শতিকাত কৃত্ৰিম বুদ্ধিমত্তাই হয়তো নতুন নেটৱৰ্কৰ সংযোগ গঠন কৰিব পাৰে৷ যাৰ জৰিয়তে হয়তো ভৱিষ্যত প্ৰজন্মক অসত্য আৰু কল্প-কাহিনীক উন্মোচন কৰাৰ চেষ্টাতো বাধা দিব পৰা যাব৷ যোৱা এক লাখ বছৰ ধৰি আমি চেপিয়েনসকলে বিশাল শক্তি গোটাই ইয়াৰ অধিকাৰী হৈ পৰিছোঁ। কিন্তু আমাৰ সকলো আৱিষ্কাৰ, উদ্ভাৱন আৰু বিজয়ৰ পিছতো আমি এতিয়া নিজকে অস্তিত্বৰ সংকটৰ মুখামুখি হৈছোঁ। পৃথিৱীখন পৰিৱেশ পতনৰ দিশে আগবাঢ়িছে। ভুল তথ্যৰ প্ৰাচুৰ্য আছে। আমাৰ প্ৰজাতিটোৰ নাম ৰাখিছোঁ Homo Sapiens, অৰ্থাৎ জ্ঞানী মানুহ৷ মানুহ যদি ইমানেই জ্ঞানী, তেন্তে আমি ইমানবোৰ আত্মধ্বংসকাৰী কাম কিয় কৰি আছোঁ? বিশেষকৈ আমি পৰিৱেশ আৰু প্ৰযুক্তিগত আত্মহত্যাৰ পথত কিয় ধীৰে ধীৰে আগবাঢ়িছোঁ? 

তথ্যৰ প্ৰৱাহে আমাক আৰু আমাৰ পৃথিৱীখনক কেনেদৰে গঢ় দিছে-সেই ঘটনাৱলী নেক্সাছে ব্যাখ্যা কৰিছে। প্ৰস্তৰ যুগৰ পৰা বাইবেল, আৰম্ভণিৰ আধুনিক ডাইনী-চিকাৰ, ষ্টেলিনবাদ, নাজীবাদ আৰু আজিৰ জনপ্ৰিয়তাবাদৰ পুনৰুত্থানৰ মাজেৰে গ্ৰন্থখনে পাঠকক তথ্য আৰু সত্য, আমোলাতন্ত্ৰ আৰু পৌৰাণিক কাহিনী, প্ৰজ্ঞা আৰু ক্ষমতাৰ মাজৰ জটিল সম্পৰ্ক বিবেচনা কৰিবলৈ কয়। বিভিন্ন সমাজ আৰু ৰাজনৈতিক ব্যৱস্থাই কেনেকৈ নিজৰ লক্ষ্যত উপনীত হ’বলৈ তথ্য ব্যৱহাৰ কৰিছে-সেই কথা লেখকে বিশ্লেষণ কৰিছে। অমানৱীয় বুদ্ধিমত্তাই আমাৰ অস্তিত্বৰ প্ৰতি ভাবুকি কঢ়িয়াই অনাৰ সময়ত আমি সন্মুখীন হোৱা জৰুৰী বিকল্পসমূহৰ ওপৰতো লেখক হাৰাৰীয়ে দৃষ্টি নিক্ষেপ কৰে।

## তথ্যসূত্ৰ

শ্ৰেণী:য়ুৱাল নোৱা হাৰাৰীৰ গ্ৰন্থ
শ্ৰেণী:গ্ৰন্থ
শ্ৰেণী:অ-কাহিনীমূলক গ্ৰন্থ
শ্ৰেণী:ইতিহাস লিখন
শ্ৰেণী:তথ্য প্ৰযুক্তি
বৰবৰী নেহৰু উচ্চতৰ মাধ্যমিক বিদ্যালয়

**বৰবৰী নেহৰু উচ্চতৰ মাধ্যমিক বিদ্যালয়** ( অসমৰ বাক্সা জিলাৰ মুছলপুৰ মহকুমাৰ অন্তৰ্গত এখন বিদ্যালয়। বিদ্যালয়খন বৰবৰী বজাৰৰ সমীপত বৰমা-পাখামাৰা পথৰ পুৱ দিশত অৱস্থিত। ১৯৭১ চনত বাক্সা জিলাৰ (তেতিয়াৰ কামৰূপ) গ্ৰাম্য শিশুসকলৰ বাবে অসমীয়া আৰু বড়ো দুই মাধ্যমত মাধ্যমিক শিক্ষা প্ৰদানৰ উদ্দেশ্য এই বিদ্যালয়খন প্ৰতিষ্ঠা কৰা হৈছিল। 
 
## ইতিহাস
বাক্সা জিলাৰ উত্তৰ দিশত থকা বৰবৰী অঞ্চলত মাধ্যমিক শিক্ষাৰ বাবে এখন শিক্ষানুষ্ঠান অতি প্ৰয়োজন আছিল। সেয়েহে ১৯৭০ চনৰ পৰা বৰবৰী অঞ্চলৰ কেইগৰাকীমান ব্যক্তিয়ে এই কথা উপলব্ধি কৰি বিভিন্ন প্ৰকাৰে চেষ্টা চলাই ১৯৭১ চনৰ ১০ ফেব্ৰুৱাৰী তাৰিখে বববৰীত “বৰবৰী নেহৰু হাইস্কুল“ নামেৰে এখন শিক্ষানুষ্ঠান প্ৰতিষ্ঠা কৰে। ৰোহিনী কুমাৰ শৰ্মা
বিদ্যালয়খনৰ প্ৰতিষ্ঠাপক প্ৰধান শিক্ষক আছিল। সভাপতি সুৰেন্দ্ৰ নাথ দাস। ১৯৮৫ চনৰ ১ ফেব্ৰুৱাৰী তাৰিখে বিদ্যালয়খন অসম চৰকাৰে প্ৰাদেশিকীকৰণ কৰে। সেইসময়ত বিদ্যালয়খনৰ প্ৰধান শিক্ষক দীনেশ শৰ্মা আছিল। আকৌ ২০২১ চনৰ ৭ অক্টোবৰ তাৰিখে অসম চৰকাৰে বৰবৰী নেহেৰু হাইস্কুলখন বৰবৰী নেহেৰু উচ্চতৰ মাধ্যমিক বিদ্যালয়লৈ উন্নীত কৰা হয়।

## অৱস্থান
অসমৰ বাক্সা জিলাৰ মুছলপুৰ মহকুমাৰ অন্তৰ্গত বৰবৰী বজাৰৰ সমীপত বৰমা-পাখামাৰা মূল পথৰ পুৱ দিশত অৱস্থিত। এই অঞ্চলটো ভাৰত-ভূটান সীমান্তৰ কাষত অৱস্থিত।

## শিক্ষা
বিদ্যালয়খনত ভাৰতীয় শিক্ষা ব্যৱস্থাৰ (১০+২) ষষ্ঠ শ্ৰেণীৰ পৰা দশম শ্ৰেণীলৈ আৰু একাদশ, দ্বাদশ শ্ৰেণীৰ কলা শাখাত শিক্ষা প্ৰদান কৰা হয়। 

## ব্যৱস্থাপনা
অধ্যক্ষ, শিক্ষক আৰু পৰিচালনা সমিতি বিদ্যালয়খন পৰিচালনা কৰে। বিদ্যালয়খনৰ কিছুমান প্ৰশাসনিক আৰু উন্নয়নমূলক কাম-কাজ তদাৰক কৰা এখন তদাৰক সমিতিও আছে। 

## তথ্য উৎস

শ্ৰেণী:অসমৰ বিদ্যালয়সমূহ
শ্ৰেণী:বাক্সা জিলা